Anul  XII. 


Iulie  1922. 


Nr.  7. 


REVISTA  TEOLOGICA 

=  organ  pentru  ştiinţa  şi  vieaţa  bisericească.  = 


Abonamentul:  Pe  un  an  50  Lei.  Pe  o  jumătate  de  an  25  Lei. 
—  Un  număr  6  Lei.  === 


Molitvelnicul  sau  Evanghelia? 

Pregătirea  clerului  nostru  în  lumina  trebuinţelor  de  azi. 

I. 

Consistorui  superior  al  bisericii  ortodoxe  din  vechiul 
regat  a  hotărât  de  curând  între  altele,  să  ceară  parla¬ 
mentului  cât  mai  grabnica  punere  la  ordinea  zilei  a 
proiectului  de  lege  cu  privire  la  hirotonirea  vechilor 
absolvenţi  de  patru  clase  seminariale.  Nu  ne  îndoim 
că  hotărârea  a  fost  luată  după  o  îndelungată  frământare 
şi  o  temeinică  chibzuire  a  situaţiei,  în  care  se  găseşte 
biserica  noastră. 

Intr’adevăr  lipsa  de  preoţi  se  simte  mai  mult  ca 
oricând.  Şi  asta  nu  numai  în  vechiul  regat,  ci  şi  în 
provinciile  nouă.  Consecinţa  firească  a  acestei  stări  de 
lucruri  e,  că  vieaţa  religioasă  a  satelor  noastre  văduvite 
de  conducătorii  lor  sufleteşti  e  în  plin  proces  de  dis- 
trămare. 

Gravitatea  situaţiei  nu  trebue  privită  numai  din 
punct  de  vedere  bisericesc.  Ea  întruneşte  toate  momen¬ 
tele  unei  probleme  culturale  în  înţelesul  larg  al  cuvân¬ 
tului;  în  consecinţă  trebue  să  i  se  şi  dea  importanţa 
unei  adevărate  probleme  de  stat. 

Grijnicia  factorilor  de  conducere  este  deci  pe  deplin 
justificată.  Necesitatea  măsurilor  de  cât  mai  grabnică 
îndreptare  a  situaţiei  se  impune  în  chipul  cel  mai 
categoric. 

E  vorba  numai,  care  sunt  aceste  mijloace? 

Importanţa  extraordinară  a  chestiunii  pretinde  o 
soluţie  temeinică,  principială.  Măsurile  mărunte,  de  mân¬ 
tuială,  prelungesc  şi  agravează  numai  criza,  ori  —  cel 
mult  —  îi  dau  altă  înfăţişare,  dar  nu  o  înlătură.  Inc’o- 
dată  deci,  e  vorba  de  orientări  principiale. 

Şi-atunci  trebue  să  ne  întrebăm  verde:  încotro? 
înapoi  la  Molitvelnic,  ori  înainte  înspre  cât  mai  pro¬ 
funda  înţelegere  a  Evangheliei  Mântuitorului;  înapoi  la 
mijloacele  simpliste,  potrivite  cu  trebuinţele  vieţii  pa¬ 
triarhale  a  părinţilor  noştri,  ori  înainte  înspre  cât  mai 
temeinica  înţelegere  a  nouilor  împrejurări  de  vieaţă  şi  a 
mijloacelor  de  păstorire  ce  le  reclamă  aceste  împrejurări ; 
înapoi  la  bruma  de  învăţătură  pe  care  o  poate  împărtăşi 
o  pregătire  de  patru,  cinci  ori  chiar  opt  clase  seminariale, 
ori  înainte  înspre  o  serioasă  pregătire  academică  ? 

Problema  pusă  astfel,  în  forma  unei  categorice 
alternative,  nu  poate  duce  decât  la  o  singură  şi  evi¬ 
dentă  deslegare:  înainte! 

Şi  eată,  pentru  care  motive. 

In  cultura  veacului  nostru  se  încrucişează  atâtea 
curente  —  şi  bune,  şi  rele.  Cum  însă  acestea  din  urmă 
de  obicei  sânt  mai  puternice,  fiind  mai  ispititoare,  atrag 
uşor  în  vârtejul  lor  pe  creştinul  fără  un  destul  de  solid 
sprijin  sufletesc.  Preotul  e  chemat  în  primul  rând  să-i 
dea  acest  sprijin.  El  însă  nu  va  fi  în  stare  să  facă 
acest  lucru,  decât  învăţând  să  cunoască,  să  vadă  reali¬ 
tatea  până  în  cele  mai  îndepărtate  adâncimi  ale  izvoarelor  ei. 

Biserica  a  suferit  în  prestigiul  ei  de  multeori  şi 
numai  din  pricina,  că  în  anumite  momente  ale  evoluţiei 
sale  nu  a  văzut  realitatea  în  adevărata  ei  lumină;  cu 
alte  cuvinte,  nu  şi-a  văzut  prietenii  şi  duşmanii  uneori. 

Consecinţa  acestei  miopii  a  fost  că  şi-a  pierdut  puterile 
în  lupta  cu  morile  de  vânt...  Ori  că  a  ţinut  morţiş  Ia 
eternitatea  unor  credinţe  trecătoare.  Să  ne  gândim  numai 
la  interpretarea  ce  s’a  dat  (şi  i  se  mai  dă  de  cătră  unii  şi 
astăzi)  celui  dintâi  capitol  din  cartea  «Genezei».  Ori  in¬ 
trând  mai  adânc  în  fondul  chestiunii,  —  să  ne  gândim  la 
felul  cum  a  fost  concepută  inspiraţia  divină  a  scrip¬ 
turilor  sfinte,  şi  la  atitudinea  pe  care  a  luat’o  pe  vremuri 
biserica  romană  faţă  de  sistemul  astronomic  copernican, 
iar  mai  în  urmă  faţă  de  nouile  ipoteze  cosmogonice,  ori 
faţă  de  evoluţionismul  darwinian. 

Evident,  acestea  sunt  probleme,  peste  cari  ştiinţa 
modernă  ca  şi  credinţa  luminată  a  trecut,  cel  puţin  în 
principii,  la  ordinea  zilei.  Fireşte  nu  cu  conştiinţa  unei 
deslegări  definitive.  Dar  credinţa  într’o  inspiraţie  literală , 

Rreconizată  de  protestanţi,  s’a  dus  pentru  totdeauna. 

lu-i  nici  o  pricină  de  prohodirii  desnădăjduite.  Ceeace 
a  pierdut  concepţia  inspiraţiei  în  extensiune,  a  câştigat 
în  profunditate.  Şi  aceasta  este  adevărata  direcţie,  înspre 
care  trebue  să  ne  îndreptăm  strădaniile  credinţelor 
noastre. 

«Geneza»  a  fost  şi  rămâne  cea  mâi  strălucită  con¬ 
cretizare  poetică  a  unei  măreţe  idei  religioase:  lumea 
aceasta,  cu  toate  bogăţiile  şi  frumuseţele  ei,  e  dela 
Dumnezeu.  O  ideie  cu  nebănuite  consecinţe  etice.  E 
un  imn  al  creării,  un  psalm  de  cucernică  laudă,  închinat 
Creatorului  atotputernic.  Dar  atât.  Prin  urmare  oricine 
încearcă  să  scoată  din  acest  imn  altceva  decât  ceeace 
este  el  însuşi,  dovedeşte  că  în  sufletul  său  nu  se  află 
nici  o  schintee  din  ceeace  numim  congenialitate  poetică , 
ori  religioasă .  Mai  mult  decât  atâta:  profanează. 

Sunt  lucruri  pe  care  nu  le  poţi  vedea  decât 
—  închizând  ochii.  Punându-le  sub  microscop  —  ele 
dispar.  Creaţiile  profetice  cad  în  categoria  acestor 
adevăruri  paradoxale. 

lată  chestiuni,  pentru  înţelegerea  cărora  necesitatea 
unei  culturi  superioare  este  indiscutabilă.  Ear  preoţimea 
noastră  trebue  să  le  înţeleagă. 

1* 

II. 

Vieaţa  socială  e  în  plină  desfăşurare.  Mai  mult 
decât  atâta:  am  putea  zice,  că  a  intrat  într’o  fază  des¬ 
perată  a  evoluţiei  sale.  Vâltoarea  a  luat  proporţii  atât 
de  înfricoşate,  încât  nu  e  lucru  de  mirare,  dacă  mulţi 
din  cei  prinşi  în  ea  îşi  pierd  capul. 

Biserica  trebue  să  ia  o  atitudine  hotărâtă,  dar  în¬ 
ţeleaptă  şi  faţă  de  problema  socială,  dacă  ideii  despre 
împărăţia  lui  Dumnezeu  nu-i  dă  numai  o  semnificaţie 
transcendentală.  Altfel,  va  zidi  pe  nisip  —  castele  în 
Spania. 

Dar  ne  întrebăm  şi  aici:  Cum  va  putea  fi  preotul 
un  îndrumător  înţelept  şi  în  acest  domeniu  al  vieţii  pu¬ 
blice,  când  în  conştiinţa  sa  nu  s’a  cristalizat  încă  o  te¬ 
meinică  şi  curată  convingere  despre  rosturile  vieţii  so¬ 
ciale;  când  pripita  lui  pregătire  «profesională»  nu-1  ajută; 
când  îi  lipseşte  temelia  unor  largi  orientări  ştienţifice? 

Ni  se  va  răspunde  poate  că  demagogii  şi  semi¬ 
docţii  de  toate  categoriile  şi  culorile  încă  nu  sunt  fi¬ 
lozofi  şi  totuşi  zăpăcesc  o  lume  întreagă  cu  focul  ben- 
galic  al  unor  idei  şuchiate,  cu  aberaţiile  cumpărate  ieftin 
din  dugh’ana  unor  psihopaţi.  Ei,  tocmai  aici  e  buba: 
Trebue  să  ne  împăcăm  cu  tragica  constatare,  că  «min¬ 
ciuna  sboară,  iar  adevărul  umblă  în  cârji»  şi  să  tragem 
toate  consecvenţele  instructive  ale  acestui  înţelept  pro¬ 
verb,  pentru  a  le  utilizâ  în  lupta  noastră  de  îndrumare 
sănătoasă.  Nu  vrem  nici  noi  să  facem  din  preoţimea 
noastră  o  tagmă  de  filozofi  —  tobă  de  carte,  ca  să...  ra¬ 
ţionalizeze  credinţa,  să  construiască  religia  (un  lucru 
absurd!),  ci-i  cerem  cultură  filozofică  pentru  a  câştigă 
putinţa  de  a  vedea  în  adâncul  marilor  probleme  şi  de 
a  distinge  ceeace  este  bun,  permanent  din  invălmăşagul 
curentelor  cari  se  încrucişază  în  vieaţa  noastră  socială. 
Altfel,  cu  mijloacele  unei  culturi  câştigate  din  gazete 
şi  călindare  cu  greu  va  putea  duce  înspre  bun  sfârşit 
marea  operă  de  îndrumare  sufletească  a  satelor  şi,  în 
parte,  a  oraşelor  noastre. 

Recunoaşterea  adevăratei  stări  de  lucruri  e  cel  dintâi 
pas  spre  îndreptare.  Şi  aici  trebue  să  avem  curajul  să 
mărturisim,  că  o  mare  parte  a  preoţimii  noastre  nu  ope¬ 
rează  în  apostolatul  său  nobil  decât  cu  un  prea  modest 
capital  de  cunoştinţe,  câştigate  pe  apucate.  De  aceea 
nici  nu  ne  mirăm  dacă  unii  preoţi  în  anumite  situaţii 
stau  neputincioşi,  sau  se  sperie  şi-şi  fac  cruce  ca  de 
necuratul  ori  de  câteori  ?u  nenorocul  — -  şi-l  au  foarte 
des  în  zilele  noastre  —  să  audă  rostindu-se  cuvinte 
terminate  în  —  ism... 

Orice  curent  de  înnoire  socială  cuprinde  în  sine  şi 
elemente  pozitive,  de  adevăr.  Fără  clara  distingere  şi 
înţeleaptă  lor  promovare  e  nedreaptă  şi  iluzorie  orice 
încercare  de  înlăturare  a  elementelor  destructive.  Aici, 
ca  şi  aiurea,  opera  pozitivă  e  cel  mai  scurt  şi  cel  mai 
sigur  drum  care  duce  la  ţintă. 

Cel  mai  strălucit  exemplu  în  această  privinţă 
ni  l-a  dat  tot  Mântuitorul  şi  marele  său  apostol  Pavel. 

Fireşte,  nu-i  trece  prin  gând  nimănui,  săi  facă 
proces  preoţimii  noastre  pentru  insuficienţa  pregătirii 
sale,  în  raport  cu  trebuinţele  vieţii  de  azi  şi  de 
mâne.  Ar  fi  osândă  nedreaptă.  Nu-i  nevoie  s’o  mai 
spunem,  pentruce.  Criza  cea  mare,  prin  care  trecem, 
ne-a  surprins.  Şi  pe  noi  şi  pe  alţii.  Cu  atât  mai  mult 
trebue  să  ne  pregătim  însă  pentru  viitor. 

V-  .... 

_  III. 

Chestiunea  atitudinii  preotului  faţă  de  vieaţa  politică 
şi  importanţa  ei,  a  fost  discutată  asâ  de  mult,  încât  mă 
consider  dispensat  de  reluarea  ei.  Este  însă  o  altă  pro¬ 
blemă,  asupra  căreia  ne  credem  îndreptăţiţi  să  ne  oprim 
o  clipă.  E  actuala  problemă  a  sectelor  religioase  şi  a 
luptei  împotriva  lor. 

Evident,  întrucât  s’ar  constată  că  doctrina  acestor 
secte  şi  mai  ales  traducerea  lor  în  vieaţa  practică  ar  fi 
potrivnică  intereselor  naţionale,  de  stat,  moralei  publice 
etc.  —  Statul  are  dreptul  să  ia  măsurile  de  cuviinţă. 

Şi  o  va  face.  Biserica  însă,  din  partea  ei,  nu  se  poate 
opune  unei  propagande  religioase  decât  cu  o  contra- 
propagandă  religioasă-culturală.  Şi  preoţimea  noastră 
prin  nimic  nu-şi  poate  justifica  mai  efectiv  dreptul  său 
de  existentă,  decât  tocmai  printr'un  devotat  şi  harnic 
apostolat  de  evanghelizare. 

De  altfel  «persecuţiile»,  vreau  să  zic  măsurile  de 
oprelişte  prin.  forţă,  nu  ar  face  decât  să  creieze  o  falşă 
aureolă  de  martiri  —  pentru  cei  vizaţi.  Ar  aveâ  deci 
tocmai  efectul  contrar  celui  dorit.  Trebue  să  pătrunzi 
adânc  în  psihologia  sectarismului  fanatic,  ca  să  găseşti 
mijloacele  potrivite  pentru  combaterea  lui.  Persecuţiile 
îndurate  de  creştinii  celor  dintâi  veacuri  au  hotărât  de¬ 
finitiva  victorie  a  evangheliei  lui  Isus.  In  orice  caz  au 
contribuit  mai  mult  la  încreştinarea  neamurilor,  decât 
răsboaiele  cruciate... 

Lupta  împotriva  sectelor  religioase  e  o  problemă 
culturală.  Prin  simpla  enunţare  a  acestei  constatări  am 
indicat  şi  mijloacele,  cu  cari  trebue  purtată.  Fireşte, 
dacă  în  dosul  manifestărilor  de  vieaţă  religioasă  se 
ascund  tendinţe  de  altă  natură,  repetăm,  statul  are  dreptul 
şi  datoria  să  facă  uz  de  mijloacele  sale . 

Ostaşii  luptei  culturale  de  care  vorbim  sunt,  în 
primul  rând,  preoţii.  Concursul  credincioşilor,  fireşte,  nu 
trebue  să  lipsească.  E  chiar  indispensabil. 

Dar  aici  ne  lovim  iarăşi  de  acelaş  postulat:  O  te¬ 
meinică  pregătire  a  clerului. 

Acesta  a  şi  fost  rostul  expunerilor  noastre  de  până 
acuma:  să  arătăm  absoluta  necesitate  a  unei  preotimi 
luminate.  Bănuiesc,  că  cititorul  va  fi  sătul  de...  postulate 
ideale.  E  timpul  deci  să  facem  câteva  reflexii  asupra  po¬ 
sibilităţilor  de  realizare  a  acestora. 

Lipsa  de  preoţi  este  mare.  Numai  în  vechiul  regat 
sunt  peste  o  mie  de  parohii  vacante.  In  Ardeal,  Buco¬ 
vina  şi  Basarabia  situaţia  nu  e  cu  mult  mai  îmbucură¬ 
toare.  Iar  absolvenţii  institutelor  noastre  teologice  — 
chiar  de-ar  intră  toţi  în  slujba  bisericii  —  n’ar  fi  în 
stare  să  umple  golurile. 

Atunci?  Nu  există  decât  o  singură  modalitate  de 
ameliorare  a  situaţiei :  creiarea  unor  condiţii,  cari  să  în¬ 
lesnească,  să  atragă  chiar  pe  tinerii  noştri  la  îmbrăţişarea 
chemării  preoţeşti.  Căci  criza  prin  care  trece  biserica 
noastră  (de  altfel  nici  în  celelelte  ţări  nu  e  o  situaţie 
mai  strălucită)  e  determinată  nu  atât  de  o  apatie  su¬ 
perficială  pentru  misiunea  preoţească,  cât  de  dureroasele 
perspective  de  vieaţă,  cari  se  deschid  preotului  prin  mi¬ 
zerabila  salarizare  de  azi  —  perspective,  în  stare  să 
taie  şi  aripile  celui  mai  entuziast  candidat. 

îmbunătăţirea  stării  materiale  a  preotului  este  una 
dintre  cheile  cari  ar  deschide  porţile  institutelor  noastre 
superioare  de  teologie  pentru  atâţia  dornici  de  a  intră 
în  slujba  evanghelizării  neamului  nostru. 

Accentuăm  —  pentru  a  preîmtâmpinâ  orice  învi¬ 
nuiri  nedrepte:  nu  e  vorba  de  pretenţii  exagerate,  de 
îmbunătăţiri  ispititor  de  strălucite.  Ar  fi  şi  o  imposibi¬ 
litate.  Dar  nici  n’o  cere  nimenea.  Mai  ales  preoţimea 
noastră  nu  o  cere;  prin  astfel  de  pretenţii  şi-ar  renegă 
însăşi  natura  misiunii  sale  ideale.  E  vorba  numai  de  o 
situaţie  suportabilă,  care  să-i  asigure  un  trai  mai  ome¬ 
nesc  şi  mai  ales  să-i  dea  putinţa  de  a-şi  îndeplini  che¬ 
marea  fără  să  fie  avizată  în  tot  momentul  la  sprijinul 
direct  al  păstoriţilor,  ori  să  alerge  după  îndeletniciri  la¬ 
terale.  Căci  cea  de  astăzi  e  o  situaţie  dacă  nu  ruşinoasă 
cel  puţin  umilitoare.  Cârmuitorii  noştri  trebue  să  înţe¬ 
leagă  această  situaţie  şi  să-i  aplice  leacul. 

A  doua  cheie  pentru  înlăturarea  crizei  o  văd  în 
necesitatea  unei  reorganizări  interne  a  învăţământului 
nostru  teologic.  Accentuăm :  nu  e  vorba  atât  de  o  reor¬ 
ganizare  administrativă,  cât  de  o  desăvârşită  înnoire 
a  spiritului  în  care  se  face  educaţia  preoţimii  noastre. 
Insuficienţa  metodelor  învechite  —  la  noi  încă  în  deplină 
cinste  —  se  răsbună  cumDlit.  Sunt  atâţia  tineri,  cari  îţi 
zâmbesc  când  le  pomeneşti  de  «teologie»  nu  din  pricina 
că  şi-ar  fi  pierdut  credinţa,  ci  de  teama  de  a  nu  şi -o 
pierde  —  prin  teologie.  Şi  la  urma  urmei  au  şi  ei  o  parte 
de  dreptate.  Căci  nici  preotul  nu  învaţă  numai  pentru  alţii, 

ci  şi  pentru  sine.  EI,  personal,  încă  are  dreptul  să  se 
mântuiască. 

S’o  recunoaştem  sincer:  prea  am  încremenit  în 
metodele  scolasticismului  medieval,  de  teama  de  a  nu 
ne  pierde  ortodoxia. 

Dar  problema  reorganizării  învăţământului  nostru 
teologic  e  mult  prea  vastă  şi  importantă,  decât  s’o 
putem  epuiza  în  cadrul  unui  articol.  Dacă  am  atins-o 
totuşi,  cel  puţin  în  treacăt,  e  că  ea  stă  în  legătură 
organică  cu  chestiunea  care  ne  preocupă  de  astădată. 

Cred  că  din  expunerile  de  până  acum  am  avut 
putinţa  să  ne  convingem,  că  pentru  problema  sinteti¬ 
zată  în  formula  unei  alternative  categorice,  puse  în 
fruntea  acestor  rânduri,  nu  există  decât  o  singură  so¬ 
luţie.  La  întrebarea  noastră  iniţială  —  Molitvelnicul  sau 
evanghelia?  —  nu  putem  răspunde  decât:  Nici  într’un 
caz  nu  numai  Molitvelnicul.  N.  Colan . 


Studiul  pastoralei  în  biserica  românească. 

SECŢIUNEA  II. 

—  Pe  alte  căi.  —  (Urmare). 

4.  La  noi,  navigaţiunea  fluvială  e  puţin  întrebuin¬ 
ţată,  măcar  că  avem  foarte  multe  ape.  In  ţări  ca  Ger¬ 
mania  însă.  unde  toate  râuleţele  sunt  întrebuinţate  pentru 
navigatiune  şi  unde  atâtea  canaluri  sunt  construite  pentru 
■uşurarea  transporturilor,  există  o  mulţime  de  marinari 
de  categoria  aceasta,  a  căror  vieaţă  se  scurge  tot  pe  apă 
şi  sunt  mult  despărţiţi  de  tovărăşia  cu  locuitorii  de  pe 
uscat.  Numai  prin  Berlin  se  socotea  înainte  de  răsboiu 
că  trec  pe  an  vreo  40,000  de  vase  plutitoare.  Oamenii 
întrebuinţaţi  în  aceasta  nu-şi  pot  îngriji  de  copiii  lor. 
Misiunea  fluvială  a  înfiinţat  aşezăminte  pentru  creşterea 
acestor  copii.  Nu  mai  vorbim  de  slujbele  bisericeşti  care 

se  ţin  regulat  pentru  aceşti  marinari.  Ceeace  e  mai  sur* 
prinzător  însă  este  că  s’au  clădit  şi  biserici  plutitoare 
pentru  ei.  Astfel  este  un  vapor  lung  de  41  de  metri  şi 
lat  de  5  pe  canalul  Finow,  care  cuprinde  în  el  o  biserică. 

Oamenii  aceştia  se  arată  foarte  doritori  de  a  ceti. 
Din  pricina  aceasta,  s’a  şi  înfiinţat  pentru  ei  un  calendar 
anume  («der  Deutsche  Schifferkalender»),  apoi  reviste» 
ziare,  bibliotecă,  săli  de  citire. 

Dacă  ne  vom  gândi  la  noi,  credem  că  este  timpul 
ca  noua  Pastorală  să  înfiinţeze  ceva  de  felul  acesta  şi 
în  ţara  noastră.  Oraşe  ca  Costanţa,  Galaţi,  Brăila,  Tulcea, 
Suîina  ar  trebui  să  aibă  şi  ele  organizaţiuni  şi  preoţi 
pentru  misiunea  pe  apă.  Şi  credem  că  ar  aveă  din  ce 
în  ce  mai  mult  de  lucru,  pentrucă  navigaţiunea  noastră 
e  pe  cale  de  desvoltare.  Când  toate  râurile  noastre 
vor  fi  puse  în  stare  de  a  se  pluti  pe  ele,  când  se  vor 
construi  şi  canaluri,  vom  avea  şi  noi  o  populaţiune  care 
va  trebui  să  intre  în  grija  acestei  misiuni.  Dar  până 
atunci,  cel  puţin  oraşele  amintite  pot  intra  în  grija  noastră, 
pentru  a  se  înfiinţa  în  ele  o  ramură  a  nouăi  Pastorale 
pentru  «ceice  umblă  pe  ape  şi  călătoresc». 

5.  Şi  acum,  încheind,  putem  înşiră  povestirea  aceia 
de  care  am  spus  mai  nainte  că  voim  s’o  punem  la  sfâr¬ 
şitul  acestui  §. 

O  corabie  cu  pânză  din  Hamburg,  vine  în  port  să  ia  căr¬ 
buni  pentru  Hongkong.  Preotul  îşi  ia  drumul  bucuros  spre 
dânsa.  Un  marinar  serios,  iubit  de  dânsul,  care  cu  ani  de  zile 
înainte  se  apropiase  de  dânsul,  fiind  adânc  mişcat  de  cuvântul 
lui  Dumnezeu,  îl  înştiinţase  din  Hamburg  că  se  tocmise  pe  co¬ 
rabia  asta.  Fireşte,  trage  nădejdea  că  se  va  găsi  în  tovărăşie 
bună!  La  îndemnul  de  a  merge  Ia  biserică,  căpitanul  stă  inai 
întâi  să  se  gândească,  cârmaciul  însă  respinge  poftirea  cu  mânie, 
iar  in  cabina  marinarilor  stârneşte  o  împotrivire  aşa  de  zgo¬ 
motoasă  şi  obraznică,  cum  el  (preotul)  n’a  mai  văzut.  Numai 
tânărul  lui  prieten  e  singurul  care  vine  Duminecă  seara  la  slujbă, 
şi  se  foloseşte  de  drumul  spre  casă  după  slujbă,  pentru  a-şi 
vărsă  inima  lui  prea  plină.  Toţi  sunt  împotriva  lui.  Povesteşte 
cum  şi-a  scos  Biblia,  ca  să  citească  şi  cum  toţi  au  scuipat  în- 
tr’ânsa.  A  fost  scos  afară  din  cabină  cu  huiduieli.  Dacă  vrea  să 
citească  pentru  ei,  trebuie  să-şi  caute  un  colţ  tăcut  pe  corabie. 

dar  nici  acolo  nu-1  lasă  în  pace.  Trebuie  să  audă  vorbe  proaste, 
blăstăme,  batjocuri.  Cel  dintâi  cârmaciul  e  în  frunte  cu  pilda 
cea  rea.  «Ce  să  fac?  Mai  bine  plec  şi-mi  caut  altă  corabie!» 
Cât  de  greu  este  să  dai  un  sfat  în  asemenea  împrejurării  Şi 
totuşi,  după  cuvântul  lui  Dumnezeu,  nu  poţi  da  alt  sfat  decât 
următorul/:  Nu  se  cuvine  niciodată  a  dezerta.  Unde  Dumnezeu 
a  pus  pe  un  om,  acolo  să  rămâie  el  şi  să  stea  ca  om  al  său! 
Şi  pe  lângă  aceasta,  mai  este  şi  mângâierea  unei  uşoare  nădejdi: 
Poate  că  tocmai  aceasta  e  voinţa  lui  Dumnezeu,  ca  inima  acestor 
batjocoritori  să  fie  câştigată  prin  purtarea  liniştită  fără  vorbe. 

Câtă  vreme  corabia  a  stat  în  port,  lucrurile  nu  s’au  schimbat. 
Nimenea  n’a  venit  la  slujbă  să  însoţească  pe  tânărul  marinar, 
cu^  toate  repetatele  poftiri  prieteneşti.  Cu  inima  grea  plecă 
Martin  pe  mare  in  tovărăşia  aceasta,  prevăzut  ce  e  drept  cu  un 
mare  pachet  de  scrieri  creştineşti.  In  tăcere  şi-a  făcut  el  datoria, 
chiar  şi  pe  vreme  rea.  In  faţa  batjocurilor,  rămâneâ  liniştit,  dar 
Duminecă  şi  chiar  în  vremea  slobodă  de  peste  săptămână  nu 
se  lăsă  de  a  se  duce  cu  Biblia  sa  la  o  parte  şi  a  ceti.  Odată, 
intr’o  Duminecă,  fiind  în  dreptul  Kapstadtului,  pe  când  el  îşi 
scoteâ  Biblia  şi  se  duceâ  spre  mai  încolo,  ca  să  citească, 
unui  zise:  «Sfinte  Martine  (aşa-i  ziceau),  nu  te  mai  duce,  poţi 
cetî  şi  aici».  Iar  altul  spuse  şi  el:  «Dă-ne  şi  nouă  ceva  din 
cărţile  tale.  Face  bine  cuiva,  dacă  aşâ,  câte  odată  găseşte  cu¬ 
getări  Înţelepte».  După  aceasta,  Duminecile  se  fac  mai  frumoase. 
Martin  dă  tovarăşilor  din  scrierile  lui.  Odată  a  îndrăznit  să  le 
citească  evanghelia,  iar  ei  stau  şi  ascultă  liniştiţi.  Uneori  câte 
unul  sau  altul  din  ei  stau  de  vorbă  cu  dânsul.  In  Hongkong 
se  găseşte  iar  slujbă  dumnezeiască  în  azilul  de  copii  găsiţi. 
Drumul  întriacolo  e  mult  mai  greu  decât  în  Cardiff,  dar  Martin 
nu  se  mai  duce  singur.  Căpitanul  se  miră  de  duhul  care  a 
intrat  în  oamenii  iui,  dar  lasă  lucrurile  aşâ.  Ba  incă,  înainte  de 
plecare,  după  rugăciunile  lui  Martin,  el  pofteşte  pe  preot  să 
facă  o  slujbă  pe  vas  şi,  de  data  asta,  nici  unul  nu  lipseşte,  nici 
chiar  posomorâtul  cârmaciu.  Drumul  spre  patrie  le-a  fost  apoi 
atât  de  liniştit,  şi  cu  mulţămite  credinciosul  om  mărturiseşte  din 
Hamburg  că,  In  adevăr,  mai  bine  a  fost  să  rămâie  şi  să  stăruie. 

Un  an  a  trecut  de  atunci.  Iar  soseşte  în  Cardiff  o  corabie 
din  Hamburg.  Preotul  vine  pe  punte,  şi  întâmplător,  iată  pe 
cârmaciu  înaintea  lui.  Par’că  l-ar  cunoaşte.  Dar  acela  trece  în 
lături,  îşi  face  de  lucru.  Abeâ  după  ce-I  întreabă  deadreptul, 
dacă  nu  cumva  l-a  mai  văzut  acolo,  omul  răspunde  încurcat. 

—  Da,  ara  fost  pe  corabia  unde  erâ  şi  sfântul  d-voastră 
Martin ! 

—  Ei,  şi  acuma  ce  zici  despre  el! 

—  O,  acela  erâ  adevărat  creştin.  EI  credea  ce  spuneâ. 


—  Aşâ?  Dar  dumneata,  scumpe  prietene,  n’ai  vrea  să  fii 
ca  acela?  Ai  fi  mai  fericit  decât  până  acum. 

—  O  da!  dar  e  cumplit  de  greu. 

El  însă  a  venit  săptămână  cu  săptămână  să  asculte  cuvâtul 
lui  Dumnezeu.  Când  s’a  pornit  la  călătorie,  aveâ  şi  el  Biblia 
şi  cartea  de  predici,  şi  pentru  dânsul  pilda  tinărului  prieten 
credincios  a  fost  o  binecuvântare. 

Iată  un  caz  de  ce  se  petrece  în  misiunea  maritimă, 
pe  care-I  luăm  din  cartea  pe  care  am  întrebuinţat-o  şi 
mai  nainte:  Fapte  ale  lui  lisus  în  zilele  noastre  («Taten 
Jesu  in  unseren  Tagen»). 

(Va  urmă).  Arhim.  SCRIBAN. 


Apostolia  nouă. 

—  Conferinţă  Ia  cursul  pastoral.  — 

Cursul  pastoral,  la  noi,  este  o  inovaţie  a  I.  P.  S.  Mitropolit 
Nicolae.  Prelegătorii  se  vor  nizul  să  arate  ideile  mântuitoare 
menite  să  Inlocuească  haosul  din  vieaţa  noastră  religioasă. 

Celce  se  încumetă  să  spună  ceva  de  folos,  azi  când  va¬ 
loarea  cuvântului  s’a  depreciat  şi  în  locul  muncii  oneste  şi  tăcute 
se  substitue  graiul  viu,  strident  şi  fără  pietate,  —  măcar  aici, 
Intre  preoţi  să  se  vorbească  Întemeiat,  cu  cunoştinţă  şi  să  se 
indice  mijloace  potrivite  pentru  a  curma  relele  şi  a  opri  binele. 

Pentru  ascultători,  cursul  pastoral  e  un  îndemn  spre  o 
revizuire,  grabnică  şi  serioasă  a  conştiinţei  de  preot. 

Cadrele  fenomenelor  din  vieaţa  religioasă  sunt  nemărginite 
şi  ştiinţa  divină  e  foarte  vastă.  Simţământul  onestităţii  ne  opreşte 
a  ne  socoti  experţi  în  vre-o  problemă.  împărtăşim  frăţeşte  ce 
ştim  unor  ascultători,  obişnuiţi  a  se  completă  unul  pe  altul,  cari 
nu  se  sfiesc  a  spune,  că  învaţă  cât  trăesc. 

Omul  simplu  spune  câte  o  vorbă,  care  uimeşte  şi  pe  cel 
mai  rafinat  individ. 

Un  scriitor  cu  renume  spuneă  cu  duioşie,  că  limba  literară 
de  azi  a  început  să  se  steriliseze,  să  se  usuce,  ca  o  floare  presată, 
care-şi  păstrează,  ce  e  drept  culoarea,  dar  şi-a  pierdut  parfumul 
şi  vieaţa. 

A  plecat  la  ţară  şi  vede  un  moşneag,  care  se  aşezase  pe 
răzor  şi , . .  mânca  pâne  uscată. 

—  Mănânci  pâne  goală,  moşule? 

El  clăti  din  cap . . .  oftă. 

—  Nu,  domnule,  mănânc  pâne  cii  amar! 

Şi  mi  s’a  întâmplat  mie  să  mă  întrebe  odată  consăteanul 
Cârţan,  cu  ce  vorbă  începea  şi  sfârşiâ  Hristos  propovedania. 
Stau  o  clipă,  iar  el:  «Celce  are  urechi  de  auzit,  —  audă!» 

Dar  copiii...  câte  trec,  se  prind,  se  desfac  în  sufletul  lori 

In  Congresul  religionar  din  Chicago  (1895)  predică  pro¬ 
fesorul  englez  Wattson.  Doi  copii,  în  interpretarea  pericopei 
cu  Samarineanul  milostiv  spun  care  e  Religia  viitorului,  cu 
spontaneitatea  şi  lipsa  de  prejudiţii  a  copiilor. 

Profesorul  Wattson  porneşte  din  Parabola  din  Luca  evan¬ 
ghelistul,  însă  o  complectează  cu  această  profundă,  simplă  şi 
adevărată  interpretare. 

...  Ne  transportăm  cu  gândul  în  casa  Samarineanului,  care 
soseşte  cu  întârziere  de  câteva  zile  şi  fără  parale. 

—  Ce  ţi  s’a  întâmplat? 

—  Un  biet  om  ar  fi  murit,  dacă  nu  ajungeam  mai  repede. 
Oemiâ  în  şanţ  şi-i  ţişniâ  sângele  din  rane.  l-am  dat  primele 
ajutoare  şi  l-am  dus  în  ospătăria  din  apropiere,  far,  cum  n’aveam 
parale  de-ajuns,  l-am  lăsat  în  grija  ospătarului  şi  am  alergat  la 
oraş  să  fac  rost  de  bani.  Sunt  vesel  că  truda  nu  mi-a  fost  za¬ 
darnică  ! 

—  Binecuvântat  fie  Dumnezeu,  care  ţi-a  dat  ocazie  să 
faci  o  faptă  bună,  —  observă  femeea. 

Dar  în  vremea  aceasta  eră  o  bucurie  şi  mai  mare  în  casa 
Evreului  din  Ierusalim. 

Acesta  istoriseşte  cum  a  fost  împresurat  de  tâlhari,  cum 
l-au  bătut,  despoiat  şi  cătră  seară  s’a  deşteptat  în  braţele  unui 
Samarinean.  Apoi  a  fost  dus  în  ospătărie  şi,  după  zile  de  re¬ 
culegere,  îi  pare  bine  ca  se  găseşte  Ia  casa  sa.  Banii,  suferinţele, 
necunoscutul  samarinean,  groaza  morţii  şi  bucuria  că-şi  vede 
soţia,  copiii  şi  casa...  toate  se  amestecau  în  sufletele  lor. 

—  Se  cuvine  să  mulţămesc  lui  Dumnezeu;  să  mergem  Ia 
Biserică! 

Şi  Evreul  pleacă  cu  cei  doi  copii. 

Pe  stradă,  copiii  văd  case  mări,  palate,  prăvălii.  —  Cine 
locueşte  aici,  de  ce  furnică  lumea  pe  stradă,  ce  cumpără  aceşti 
oameni,  cine  e  acest  cerşitor...  acest  fălos  bărbat?  întreabă 
necontenit  copiii  pe  tatăl  lor,  căci  aşa  e  firea  lor. 

Iată  biserica,  vestitul  templu  al  lui  Solomon.  Străluceşte  în 
bătaea  razelor  de  soare  oriental. 

încep  explicaţiile.  Biserica  strămoşească,  sediul  lui  lehova, 
cu  «tablele  legii»,  preoţii  învăţaţi,  cântările  divine,  fala  neamului 
evreesc.  Aici  pelerinează  Evreii  dela  marginile  pământului. 

Cineva  trece  în  grabă,  pe  lângă  ei. 

Un  preot.  Evreul  tace  deodată.  Copiii  aşteaptă  să-l  audă 
vorbind.  Tresare  şi  devine  palid.  Nu  poate  scoate  o  vokbă. 
Arată  cu  degetul  şi,  după  câteva  clipe:  —  Acesta  e  preotul; 
m’a  auzit  gemând  în  şanţ ...  a  întors  faţa  şi  a  trecut  de  cea¬ 
laltă  parte  a  drumului...  acesta  1 

Copii  se  uită  cum  urcă  treptele  templului.  La  câteva  mi¬ 
nute,  alt  om  trece  repede  pe  lângă  ei,  fără  să-i  privească.  E 
levitul,  ajutorul  preotului. 

—  Şi  acesta!  A  trecut  lăsându-mă  fără  ajutor! 

Dar  slujba  se  începe.  —  Să  intrăm,  copiii 

Copiii  se  uită  la  tatăl  lor  cu  seriositate. 

—  Nu  intrăm  ! 

—  Dar  e  slujba  mântuitoare,  rugăciunea  mulţămirii,  po¬ 
runcită  de  legea  lui  Moisi  şi  templul  lui  Solomon ...  a  preoţilor 
noştri! 

Dar  aceştia  au  trecut  pe  lângă  tine,  când  erai  la  năcaz  şi 
nu  te-au  cunoscut;  ce-ţi  pot  da  ei  acum? 

—  Să  mergem  de  aici,  zic  copiii. 

—  Cum,  dela  Casa  lui  Dumnezeu!  strămoşilor? 

—  Să  mergem  la  Biserica  Samarineanului  1 

—  Dar  acela  nu  ştie  legea  adevărată  a  Iui  lehova  şi  tră- 
eşte  în  rătăcire  1 

Şi  copiii  stărue  să-i  ducă  ia  lăcaşul  sfânt  al  Samarineanului. 

—  Dar  acela  nici  nu  are  Biserică,  se  roagă  într'o  peşteră 
sub  cerul  liber,  subt  un  arbore,  la  un  îsvor! 

—  Acolo  să  mergem,  să  ne  rugăm,  măcar  în  peşteră  dar 
să  ne  învăţăm  a  face  bine  oricărui  om,  fără  să-l  întrebăm  cine 
este,  unde  se  închină,  ce  graiu  vorbeşte! 

Şi  a  încheiat  predicatorul:  Biserica  viitorului  va  fi  biserica 
Samarineanului!  Această  interpretare  se  găseşte  în  atmosfera 
vieţii  religioase  din  America  şi  curentul  mare  ai  unirii  bisericilor, 
din  zilele  noastre  este  espresia  acestui  ideal  strălucit. 

Curentul  înfrăţirii  bisericilor  creştine  şi  al  unirii  în  Hristos 
este  puternic  susţinut  de  Englezi.  Am  avut  fericirea  să-mi  încep 
cariera  preoţească  în  America  şi  să  viu  în  contact  cu  clerul 
anglican. 

Zidarul,  care  lucrează  lângă  drum,  profită  din  sfaturile 
tuturor  trecătorilor.  Un  ziditor  de  suflete  trebuie  să  fie  şi  preotul, 
şi  eu  am  început  lucrarea  mea  lângă  meşterii  ziditori  englezi. 
Zidarul  are  cărămidă,  var,  năsip;  preotul  are:  iubire,  răbdare 
nădejde,  credinţă,  etc.  Şi  am  încercat  să  studiez  metodul  lor 
şi  să-l  aplic  după  putinţă. 

Arabii  au  un  proverb,  care  spune  ca  pomul  tinăr  se  uită 
la  cel  încărcat  de  flori  şi  fructe  şi  ia  indemn  să  producă  şi 
el  la  fel. 

Ceeace  am  constatat  la  acei  preoţi  eră  entusiasmul  lor  re¬ 
ligios,  preocuparea  serioasă  pentru  opera  lui  Hristos,  care-i 
chiamă  la  colaborare. 

Protopopul  Frasier,  un  venerabil  preot  bătrân  îmi  ziceâ, 
că  presupunând  că  ar  venî  azi  Hristos  pe  pământ,  n’ar  chemă 
pe  alţii  la  apostolat  decât  pe  actualii  preoţi,  cari  au,  posibil, 
cea  mai  dreaptă  atitudine  pentru  Mântuitorul. 

Şi  fiecare  preot  se  specialisează  în  una  din  problemele 
religioase.  Am  găsit  specialişti  în  câte  un  profet,  într’o  scrisoare 
a  unui  apostol. 

In  deosebi  Apostolul  Pavel  e  studiat,  ca  unul  care  a  tradus 
Creştinismul,  din  forma  sa  originală  evreiască,  în  forma  intelec¬ 
tuală  grecească. 

Whittaker  e  recunoscut  specialist  în  dogma  trinităţii.  O 
scriere  a  sa  e:  Gloria  Pairi,  or  Qur  Talks  on  the  Jrinity,  in 
care  am  găsit  şi  pe  Spiridon,  făcătorul  de  minuni,  zugrăvit  în 
altarele  ortodoxe,  ţinând  cărămida  în  mână  alcătuită  din  pă¬ 
mânt,  apă  şi  foc.  Au  scripturile  studiate  din  punctul  de  vedere 
al  evanghelizării  la  ţeară,  Ia  oraşe,  al  apostolatului  între  lucrători, 
proletari,  bogătani,  credincioşi  şi  necredincioşi. 

Drepturile  naturale  ale  individului,  libertatea  conştiinţei, 
triumful  democraţiei  genuine,  sunt  opera  Bisericii  libere,  a  cle¬ 
rului  devotat  lui  Hristos,  care  n’a  ţinut  adevărul  Evangheliei, 
închis  în  cărţi  de  catifea,  ci  l-a  semănat  in  sufletele  mulţimii. 

II. 

Ce  e  drept,  cursul  pastoral,  la  noi  este  o  inovaţie  şi  ar 
putea  fi  desvoltat  într’un  aşezământ  de  propagandă  religioasă 
cu  bărbaţi  cari  îşi  fac  din  chestia  religioasă  o  problemă  de 
vieaţă. 

Prestigiul  clerului  trebuie  înălţat  cu  tot  preţul. 

Unde  este  el  azi  nu  putem  fixă  fără  o  privire  in  trecut. 

Sub  episcopii  sârbeşti,  cari  îşi  aveau  reşedinţa  în  Răşinari, 
preoţii,  pedepsiţi  de  Episcopul  lor  stăteau  câteva  săptămâni  la 
reşedinţă  să  se  pocăească. 

Sub  Vasile  Moga  eră  cursul  clerical  de  şase  săptămâni, 
unde  Simion  Jinarul,  dascălul  venit  dela  Făgăraş  ii  puneă  să 
cetească  evanghelia,  ritmic  şi  cu  accentuare  corectă.  Toată  pro- 
copseaia  eră  să  ştie  ceti  in  molitvelnic,  in  liturgier,  şi  să  nu  le 
ţie  întoarse. 

Bietul  Gheorghe  Lazăr,  cu  scrierile  filozofice  ale  Iui  Kant 
în  ghiosdan,  între  ce  fel  de  elevi  se  găsiâ! 

Au  sosit  vremurile  lui  Şaguna,  care  nu  odată  în  vieaţa  sa 
a  avut  momente,  ca  acesta,  pe  care  un  coleg  din  teologie  mi-1 
expuneă  în  legătură  cu  hirotonirea  moşului  său. 

Acesta  eră  gospodar  intr’un  sat  pe  Murăş  şi  erâ  rotar. 
Sătenii  aieg  preot  pe  fratele  său,  mai  tinăr.  Rotarul  prinde  caii  la 
căruţă  şi  pleacă  la  Sibiu  cu  fratele  său  să-l  hirotonească  Şaguna. 
Acesta  examinează  pe  candidat  şi  observă  că  nu  prea  ştie  ceti,  nici 
cântă.  Cărăuşul  diac  expert,  cetiâ  fără  să  slovenească  şi  cântă  bi¬ 
nişor.  Acesta  interveniă  că  se  va  dedă,  cu  vremea.  Dar  Şaguna  alese 
din  cei  doi. —  «Să  rămâie  rotarul  1»  A  rămas  cărăuşul  să  fie  hi¬ 
rotonit,  iar  candidatul  cu  carte  dela  săteni  s’a  întors  la  coarnele 
plugului  care  nu-i  cereâ  pe  atunci  altă  cUalificaţie  decât  braţe 
vânjoase,  iar  că  e  făptură  a  Iui  Dumnezeu  va  fi  socotit  că  şi 
lui  îi  sună  cuvântul  către  Adam:  «intru  sudoarea  feţii  tale,  să-ţi 
câştigi  pâinea  cea  de  toate  zilele  1» 

Fratele  întors  dela  Vlădicie  a  fost  preotul  satului.  Mergeâ 
şi  el  la  biserică,  Dumineca  şi  serbătoarea,  şi  după  slujbă  anunţă 
că  are  gata  de  peste  săptămână  un  plug,  o  păreche  de  rotile, 
cine  n’are,  le  poate  cumpără,  sau  dacă  i  s’au  stricat,  într’o  săp¬ 
tămână  le  poate  repară. 

Aceste  vremuri  cuaternare  nu  sunt  decât  ale  părinţilor 
noştri.  Nu  vom  fi  nedrepţi  şi  să  despreţuim  progresul  din 
zilele  de  azi. 

Şi  găsesc,  în  unele  privinţe,  pentru  vremile  noui  stări  infe¬ 
rioare  decât  în  trecut. 

Preotimea  pe  atunci  se  moşteneâ  din  tată  în  fiu.  Tatăl 
îşi  creştea  fiii  şi  ficele  lângă  strană  şi  prestol. 

Azi  preotul,  cu  dare  de  mână,  nu-şi  mai  îndeamnă  copiii 
să  apuce  pe  cariera  preoţească,  nici  ficele  să  le  dea  după 
preoţi.  Şi  când  preotul  nu-i  desmântă  dela  acest  gând,  fiii  săi 
simţesc  o  aversiune  pentru  această  sfântă  carieră. 

La  centrele  bisericeşti  se  administrează  fundaţii  pentru 
burse  cu  cari  au  crescut  la  universităţi  sute  de  avocaţi,  ingineri, 
medici  etc.  cari,  la  rândul  lor  ne-au  laicizat  biserica,  propagă 
indiferentismul  religios,  care  a  început  a  se  generaliza  deabinele 
şi  în  massele  poporului  de  jos. 

Stipendiile  Bisericii  să  fie  pentru  fiii  de  preoţi  şi  pentru 
ştiinţa  divinităţii,  cum  numesc  Englezii  teologia. 

Recrutarea  clerului  se  face  în  modul  cel  mai  democratic. 
'Cine  simţeşte  atragere  pentru  slujirea  lui  Hristos  e  primit  să 
studieze  teologia  şi  să  fie  preot. 

Preoţia  nu  e  o  carieră  de  îmbogăţire  şi  celce  vrea  să  fie 
bogat,  se  face  meseriaş,  negustor  şi  nu-şi  petrece  anii  tinereţii 
pe  băncile  şcolii,  aplecat  peste  volume  de  cărţi. 

Nemulţumirea  multor  preoţi  în  cariera  lor  e  din  cauză  că 
leafa  e  mică,  venitele  scad,  sărăcia  şi  neajunsurile  materiale  sunt 
tovareşii  nedespărţiţi  ai  vieţii  lor.  Că  lsus  Hristos  n’a  căutat 
averi  şi  în  vremile  clasice  ale  creştinismului  au  fost  călugări 
cu  votul  sărăciei  şi  în  Apus  s’a  ridicat  la  mare  vază  Ordul 
călugărilor  cerşitori,  pentru  preotul  cu  familie  de  azi  nu  e  o 
lege  evanghelică  să  n’aibă  o  locuinţă  şi  mijloace  materiale  de 
a-şi  creşte  copiii  ca  oricare  ţăran  cu  prindere,  ca  un  meseriaş 
ori  negustor. 

Credincioşii,  societatea  şi  statul  îşi  pot  da  seamă  că  sluji* 
torul  altarului  nu  e  un  sfânt  de  pe  părete.  Clerul  american  e 
plătit  de  credincioşi  aşâ  fel  că  nu  e  silit  să  se  ocupe  cu  altceva 
decât  cu  păstorirea  sufletească  şi  cu  ştiinţa  divinităţii.  Nu  face 
nici  politică,  nu  agită  în  ziare,  se  adresează  de  pe  amvon 
credincioşilor  şi  cuvântul  său  are  ecou  în  casa  ţării.  Cuvântul 
său  e  plasat  în  sufletul  credincioşilor, 

Ar  fi  un  moment  potrivit  să  se  intreprinză  o  anchetă  de 
a*şi  da  seamă  fiecare  preot,  ce  succese  a  obţinut  el  în  cariera 
preoţească.  Aceasta  e  cu  atât  mai  necesară  cu  cât  am  putea 
şti  că  poate  avea  slujitorul  lui  Hristos  succese  ori  ba. 

Dacă  nu  are  succese,  —  să  abandoneze  cariera.  Succesul 
preotului  să-l  cauţi  în  preajma  sa,  în  familia  sa,  să  trăiască  o 
vieaţă  adevărată  în  Hristos. 

Coleridge,  preotul  englez  numeşte  familia  preoţească  o 
idilă  în  societate.  Soţia  şi  copiii  preotului  se  caracterizează  prin 
onestitate,  cuviinţă,  sobrietate.  Extravaganţa  în  haine  şi  în  con¬ 
duită  sunt  streine  de  familia  preoţească.  Familia  creştină  a 
preotului  este  modelul  tuturor  familiilor.  Fără  familie  creştină 
nu  e  societate  creştină.  Toate  virtuţile  încolţesc  şi  se  desvoltă 
în  familie.  In  familie  înfloreşte  iubirea,  sinceritatea,  simţul  de 
ordine.  Rugăciunea  vine  din  familie,  şi  cine  se  roagă  între  pereţii 
casei,  se  roagă  şi  in  biserică.  Biserică  fără  copii,  e  familie 
fără  rugăciune. 

Preotul  e  prietenul  familiar  al  credincioşilor,  pentru  cari 
intervine  la  Dumnezeu  în  rugăciunile  sale  particulare  şi  publice. 

«Să  luăm  pe  preotul  dda  ţară,  care  şi- a  petrecut  vieaţa 
între  credincioşii  săi.  Familiile  ior  le  cunoaşte  ca  şi  pe  a  sa. 
interesele  sale  sunt  şi  interesele  lor.  El  a  botezat  tinerimea 
satului,  sub  ochii  săi  au  crescut  mari,  pe  unii  i-a  ad  >s  înaintea 
altarului  şi  i-a  cununat,  pe  alţii  i-a  aşezat  la  odihna  de  veci 
Nu  e  familie,  a  cărei  -istorie  să  nu  o  cunoască;  nu  e  casă,  ai 
cărei  prag  să  nu-1  fi  trecut  ca  cel  mai  iubit  prieten.  El  trâeşte 
în  bucuriile  şi  in  durerile  enoriaşilor  săi.  Lui  i  se  împărtăşesc 
tainele  şi  el  sîătueşte  cel  dintâi  şi  mângâe.  Cuvântul  lui  e 
expresia  vieţii  şi  vieaţa  o  tălmăcesc  cuvintele  --ale  roângătoase. 
Gâniul  la  el  e  însoţit  de  mii  de  am  muri,  de  dovezile  drsgosu; 
şi  ale  simpatiei  de  fiecare  clipă.  Amvonul  său  nu  e  numai  ia 

biserică,  ci  ori  unde  merge  şi  orice  cuvânt  rostit  e  cucernic. 
Pot  alţii  cuvântă  cu  ştiinţa  şi  cu  arta  —  nimenea  nu  va  puteă 
vorbi  ca  el».  (I.  E.  C,  Waildon:  Mineteeuth  Century  aud  ofter). 

Şi  deoarece  trăieşte  în  sufletul  copiilor,  pe  cari  îi  iubeşte» 
el  trăeşte  în  viitor;  deoarece  e  sfătuitorul  enoriaşilor,  săraci» 
ori  bogaţi,  fiind  prietinul  lor  cel  mai  sincer,  el  trăeşte  în  pre¬ 
zent,  şi  aduce  aminte  de  vrednicia  celor  din  trecut,  ale  căror 
virtuţi  le  păstrează  în  cucernică  cinstire,  el  trăeşte  cu  trecutul,  ca 
unul  ce  s’a  devotat  slujirii  lui  Hristos,  nedespărţit  de  vieaţa  lumii. 

Dar  preotul  trăieşte  şi  pentru  ştiinţa  divinităţii,  care  nu 
poate  ajunge  în  conflict  cu  ştiinţa  şi  spiritul  vremii,  ca  un 
retrograd  şi  obscurantist. 

Curentele  nebune  de  distrugere  n’ar  putea  provoca  ravagii 
în  societate  dacă  Clerul  ar  ţinea  pas  cu  cultura  vremii. 

Societatea  ca  şi  individul  nu  pot  trăi  fără  Dumnezeu. 
Plutarh  scriâ:  «mai  lesne  îmi  pot  imagină  o  cetate  plutind  în 
nori,  decât  un  neam  fără  religie». 

Unii  naivi  credeau  şi  spuneau  că  în  România  întregită 
rostul  Clerului  şi  al  Bisericii  a  încetat. 

In  cele  dintâi  luni  dela  înfăptuirea  României  întregite  Clerul 
românesc  din  mitropolia  Transilvaniei  s’a  întrunit  în  congresul 
dela  Sibiiu,  unde  a  discutat  o  seamă  de  probleme  de  actuali¬ 
tate.  Au  ajuns  la  concluzia  că  rosiul  Bisericii  şi  al  Clerului, 
în  loc  de  a  scădea,  a  devenit  mai  important  decât  în  trecut. 
Până  acum  rostul  acestora  a  fost,  mai  mult  să  apere  depozitul 
sacru  şi  sufletul  neamului  să-l  ferească  de  scălciare.  De  aici 
înainte  misiunea  Bisericii  şi  a  Clerului  e  să  trezească  la  vieaţă 
nouă  forţele  sufleteşti,  după  atâtea  veacuri  de  tăcere  şi  de  oprimare. 

Apostolatul  viu  e  principala  justificare  a  existenţei  pe  mai 
departe  a  Bisericii  şi  a  Clerului.  Aceasta  unanimă  constatare 
preţioasă  —  spre  lauda  preoţimei  —  n’a  fost  semnalată  şi  im¬ 
pusă  din  afară,  ci  a  isvorît  spontan  din  intuiţia  clară  a  preo¬ 
ţimei  însăşi. 

Şi  acesta  e  un  angajament  solemn,  luat  faţă  de  conştiinţa 
noastră,  ca  altarul,  căruia  îi  slujim,  să  se  prefacă  într’un  izvor 
de  apă  vie. 

Soartea  Bisericii  nu  atârnă  dela  aceea  că  dările  se  plătesc 
şi  venitele  se  încassează,  fără  întârziere,  —  ceeace  e  necesar» 

în  tot  cazul,  ci  dacă  Clerul  răspândeşte  învăţătura  sănătoasă  şi 
duce  o  vieaţă  cucernică.  Dacă  lucrătorii  în  via  Domnului  sunt 
harnici  şi  isteţi  şi  sunt  adevăraţi  ambasadori  ai  lui  Dumnezeu. 
Dacă  disciplina  e  întrămată  şi  dispare  negligenţa  şi  necuvioşia. 
Dacă  rugăciunile  se  fac  în  toată  curăţenia  lor  şi  tainele  se  ad¬ 
ministrează  producând  efectele  dorite.  Regenerarea  Bisericii 
atârnă  de  zelul  şi  de  virtuţile  Clerului. 

III. 

Legătura  tainică  cu  Dumnezeu  este  pedestalui  preoţiei. 
Preoţia  nu  e  o  profesiune.  Profesionistul  ia  anumite  atitudini, 
care  i-se  impun,  dar  nu  sunt  expresia  convingerii  şi  a  sincerităţii. 

Să  nu  cădem  în  păcatul  de  a  înlocuî  religiositatea  cu  for¬ 
malismul  profesional,  care  e  cel  mai  detestabil  dintre  toate  pă¬ 
catele  clerului  unei  biserici. 

N'avem  pretenţia  de  a  fi  sfinţi,  fără  de  greşale,  ci  fiinţe 
conştiente,  că  în  Dumnezeu  ne  putem  curaţi  de  orice  patimi. 

Elevilor  mei  le  spuneam  la  o  oră  de  religie  că  copilul  mic, 
în  cele  dintâi  săptămâni  ale  vieţii  sale  ru-şi  dă  seama  că  are 
ochi,  membre,  că  are  hrană,  îngrijire,  părinţi  şi  fraţi  cari  îl  ajută 
să  crească.  Şi  fiindcă  nu  se  cunoaşte  pe  sine,  şi  pe  cei  din 
jurul  său,  din  aceasta  nu  urmează  că  nu  există. 

Astfel  sunt  mulţi  indivizi  cari  nu  ştiu  de  unde  le  vin  atâtea 
bunătăţi  şi  daruri  ale  vieţii;  nu  văd  şi  nu  au  conştiinţa  depen¬ 
denţei  lor  de  Dumnezeu.  Aceştia  sunt  asemenea  copiilor;  dar 
copilul  e  scuzat  pentrucă  n’a  ajuns  la  desvoitare  şi  conştiinţă 
de  sine,  pe  când  omul  e  vinovat  din  cauza  rătăcirii  sale. 

E  instinctivă  alipirea  copilului  de  mama  sa,  dar  a  omului 
faţă  de  Dumnezeu  trebue  să  fie  conştientă. 

Şi  fiindcă  acessta  e  menirea  fiecărui  om,  cu  atât  mai  vârtos 
este  a  preotului,  care  trebue  să  pornească  dela  sine,  să  se  aducă 
pe  sine  exemplu  viu,  vrednic  de  imitat. 

O  vieaţă  cucernică  şi  o  adevărată  cultură  deşteaptă  în  in¬ 
divid  conştiinţa  dependenţei  de  Dumnezeu.  Tot  ceeace  pro¬ 
duce  omul  mai  de  seamă  se  datoreşte  influenţei  divine.  Apo¬ 
stolul  Pavel  zugrăveşte  pe  omul  prin  care  lucrează  divinitatea. 

Pecetea  divinităţii  e  impregnată  în  noi,  însă  vieaţa,  înstrăi¬ 
nată  de  Dumnezeu  face  să  se  şteargă  urmele  acestei  peceţi. 

Intr’o  splendidă  alegorie  poetul  francez,  Victor  Hugo,  ex¬ 
primă  acest  profund  adevăr  într’una  drn  poeziile  sale:  Imnurile 
Amurgului, 

In  turnul  unei  biserici  părăsite  eră  un  clopot  miraculos. 
Ceice  clădiseră  biserica  şi  aşezară  clopotul  de  mult  se  prefă¬ 
cură  una  cu  pământul  din  jurul  Bisericii,  dar  sufletele  lor  s’au 
mutat  sus,  unde  se  perdea  giasul  metalului  din  turn.  La  vremi 
dc  primejdie,  clopotul  dădeâ  ştire  cerului  despre  năcazul  cre¬ 
dincioşilor;  furtuna  o  risipea,  pe  morţi  îi  jelea,  veselia  oame¬ 
nilor  o  înăiţâ  până  la  cer.  Dar  vremile  cele  bune  au  dispărut, 
biserica  s’a  ruinat;  numai  clopotul  a  rămas  în  turn  şi  atrăgeâ 
mulţimea  vizitatorilor,  doritori  de  a  vedeâ  o  mărmrie  a  vremilor 
trecute.  Şi  călătorii  pelerinau  la  acest  loc,  admirau  zidurile  pu¬ 
ternice  pe  care  vremea  le  prefăcuse  în  ruină.  Atingeau  clo¬ 
potul,  care  nu  mai  eră  strălucitor  ca  odinioară.  Praf  se  aşter- 
r  use  pe  el,  păianjenul  a  întins  pânza  sa  diafană  ca  pe  faţa  unui 
mort.  Rugina  înfloriâ  în  locul  sgăriiturdor  de  cuvinte  şi  nume 
însemnate  de  vez  tatorii  de  pe  vremuri,  Abia  se  mai  cun  .şteâ 
pe  clopot  o  frumoasă  coroană  în’iorită  şi  singura  inscripţie: 
«lui  Dumnezeu»  —  care  ieşise  la  turnarea  clopotului. 

Nu  venise  ă  a  acest  loc  numai  oameni  credmcioşi,  căci 
se  putea  ceti  şi  vorbe  urite  şi  obscene  pe  clop  t.  Cu  toate 
acestea,  când  clopotul  se  puncâ  în  mişcare  şi  limba  se  lovea 
cu  putere  dm  margine  în  margine,  glasul  lui  sună  plin  şi  ma- 
iestos  ca  si  altădată.  Aierul  se  punea  în  mişcare,  umplea- ţinutul 
şi  văzduhul  de  armonia  cea  sfântă.  Şi  pr^f  şi  pânză  d>;  păianjen 
şi  inscripţie  obscenă  şi  sgurâ  şi  rugină  acompaniau  glasul  me¬ 
talului  în  rugă. 

Un  astfd  de  clopot  e  şi  conştiinţa  omenească.  Ea  poartă 
pecetea  nob  eţei  divine,  dar  pa-iumle  şi  păcatele  şi  lenea  şi 
impietatea  cearcă  să  acopere  această  pecete.  Când  însă  elanul 
credinţei  şi  ai  iubirii  cuprind  sufletul  omenesc  şi  se  sălăşluesc 
în  conştiinţă  şLi  porunceşte:  «La  rugăciune»!  —  omul  r>u  mai 
este  un  zeu  în  ruină  ci  se  trezeşte  simţmdu-se  că  e  cea  mai 
aleasă  fă. .tură  a  lui  Dumnezeu,  m-i  aleasă  decât  toate  zidirile 
cari  nu  se  pot  sălăşlui  în  vieaţâ  divină. 

Păşind  peste  pragul  unei  vieţi  inoite,  glasul  credinţei  şi  a! 
iubirii  de  Dumnezeu  să  ne  acompanieze  în  vienţa  noastră  la 
fiecare  clipă.  _ _ _  Tr.  Scorobeţ. 

FIUL  PIERDUT. 

—  MEDITAŢIE.  — 

In  pilda  acesta  se  reoglindeşte  istoria  vieţii  atâtor  oameni, 
cum  pot  rătăci  dela  dromul  drept.  Şi  ne  învaţă  ce  trebuie  să 
facem  de  voim  să  revenim  la  calea  cea  adevărată.  Să  urmărim 
cu  ochii  sufletului  nostru  rătăcirea  fiului  pierdut,  întoar¬ 
cerea  în  sine  şi  reîntoarcerea  lui  la  tatăl,  aşa  după  cum 
ne-o  istoriseşte  sf.  evanghelist  Luca  c.  15,  v.  11—32. 

Un  tată  avea  doi  feciori.  Acest  tată  nu  este  altul  decât 
bunul  Dumnezeu,  tată  nouă  tuturora.  Să  ne  dăm  seama  <ie 
marea  grije  pe  care  a  avut-o  ca  tată  iubitor  faţă  de  noi  fiii  Iui. 
Abiâ  ne  am  născut,  ca  copii  ai  mânii,  în  durerile  maicii,  ne 
primeşte  prin  botez  de  f>i  ai  Săi;  ne  dă  un  înger  de  păzitor 
şi  apărător  in  drumul  vieţii;  ne  încredinţează  bisericei  să  ne 
facă  educaţia,  să  ne  conducă  pe  calea  cea  dreaptă;  ne-a  pre¬ 
gătit  hrară  în  sfânta  cuminecătură  ca  să  ne  întărească  şi  susţină 
traiul  în  har  şi  adevăr,  şi  de  am  aveâ  nenorocirea  să  vătămâm, 
să  pierdem  acest  mare  dar,  ne-a  dat  putinţa  să-l  recâştigăm. 
Şi  ce  moştenire  ne-a  pus  în  vedere?  «Iar  de  suntem  fii,  suntem 
dar  şi  moştenitori ;  moştenitori  adecă  ai  Iui  Dumnezeu  şi  îm¬ 
preună  moştenitori  ai  lui  Hristos»  (Rom.  8,  17).  E!  vrea  să  ne 
facă  părtaşi  fericirii  Sale:  «intră  întru  bucuria  Domnului  tău» 
(Mat.  25,  21). 

Ce  se  puteâ  aşteptă  dela  aceşti  fii?  Unul  puteâ  spune: 
«Iată,  atâţia  ani  slujesc  ţie  şi  niciodată  porunca  ta  nu  am  călcat». 
Cu  adevărat  vrednic  de  laudă  şi  om  de  ordine.  Nu  aşâ  însă 
cel  mai  tinăr.  Cu  uşurătatea  Iui  tinerească,  răpit  de  aplicările 
Iui  rele  şi  desordonate.  se  înfăţişă  înaintea  tatălui  cu  preten- 
ţiunea  sa  necuviincioasă,  —  căci  rugare  nu  poate  fi  numită  ce¬ 
rerea  Iui,  —  «Tată,  dă-mi  partea  ce  mi  se  cade  de  avuţie». 
Această  pretensmne  a  trebuit  să  jignească  adânc  pe  tatăl.  Eră 
ca  o  imputare,  ca  şi  când  acasă  nu  i-ar  fi  fost  destul  de  bine, 
ca  şi  când  tatăl  l-ar  fi  tratat  prea  aspru,  un  fel  de  părere  de 
rău,  că  prea  mult  trăieşte  tatăl  şi  el  trebuie  să  aştepte  prea 
mult  după  moştenire.  A  fost  o  pretensiune  obraznică.  Acestui 
tinăr  uşuratic  se  aseamănă  păcătosul.  El  pretinde  dela  Dumnezeu 

libertatea  neîngrădită,  nu  vrea  să  I-se  mai  supună,  vrea  să  dis¬ 
pună  liber  de  mintea,  de  voinţa,  de  fantezia,  de  simţurile,  de 
corpul  său,  ca  şi  când  ar  fi  «partea»  lui,  proprietatea  lui,  de 
care  să  poată  dispune  în  dragă  voie,  dându-se  cu  totul  capri¬ 
ciilor,  îndărătniciei,  interesului  personal. 

Tatăl  în  bunătatea  sa  «le-a  împărţit  lor  avuţia,  şi  nu  după 
multe  zile,  adunând  toate  feciorul  cel  mai  tinăr,  s’a  dus  într’o 
tară  departe».  Tinărului  i  se  părea  prea  apăsătoare  suprave¬ 
gherea  şi  educaţia  părintească,  prea  îi  părea  îngustă  vieaţa  în 
familie,  nu  vrea  să  mai  asculte  de  învăţăturile  şi  îndrumările 
chibzuite  ale  bunului  tată.  Aşa  face  şi  studentul  uşuratic.  Nu 
mai  ascultă  de  sfaturile  crescătorilor  şi  ale  duhovnicului  său, 
se  sustrage  influenţei  acelora,  se  duce  într’o  ţară  departe,  cum 
o  numeşte  fericitul  Augustin,  ţara  uitării  de  Dumnezeu.  Uită 
de  Dumnezeu  şi  de  poruncile  lui,  nu  mai  ascultă  de  glasul 
conştiinţii  saie,  nici  de  cuvintele  părinţilor  săi  iubitori,  se  dă 
plainic  îndemnurilor  şi  ademenirilor  lumii  acesteia,  intră  în  to¬ 
vărăşia  camarazilor  desmăţaţi,  se  lasă  târât  orbeşte  de  patimi. 

Urmarea  a  fost:  acolo  a  risipit  toată  avuţia  sa,  vieţuind 
întru  desmerdări.  Cât  de  des  se  întâmplă  acest  lucru,  mai 
ales  în  tinereţe.  Omul  nesocotit  se  dă  cu  totul  jocului  şi  pe¬ 
trecerilor,  nu  cunoaşte  măsura  in  mâncare  şi  beutură,  aleargă 
după  tot  felul  de  plăceri  şi  distracţii  neiertate  şi  astfel  îşi  risi¬ 
peşte  preţiosul  timp  de  studiu  şi  de  lucru;  dispreţueşte  atâtea 
daruri  pe  cari  le  aveâ,  nevinovăţia  pe  care  şi-a  păstrat-o  cu 
grije  ani  de  zile  in  tinereţea  sa  de  mai  nainte;  talentele  pe  cari 
le-a  primit  dela  Dumnezeu  şi  cari  prin  beutură  şi  vieaţă  sen- 
suală  nu  numai  se  moleşesc,  ci  se  tâmpesc  şi  slăbesc  cu  totul; 
chiar  sănătatea  se  ruinează,  căci  câţi  nu-şi  atrag  viermele  boalei, 
a  istovirei  şi  morţii  timpurii  prin  un  traiu  desfrânat.  Aşa  Işi 
risipeşte  omul  avuţia  sa. 

«Şi  cheltuind  el  toate  s’a  făcut  foamete  mare  într'acea  ţară 
şi  el  a  început  a  se  lipsi».  Averea  nu  i-a  fost  fără  sfârşit.  Nici 
o  minune  că  pe  lângă  vieaţa  risipitoare  pe  care  o  trăiâ,  s’a 
isprăvit  repede.  La  aceasta  s’a  mai  adaus  foametea,  lipsa  şi 
sărăcia  a  început  să  bântuie.  Aşa  se  întâmplă  păcătosului.  Dacă 
se  lasă  in  braţele  patimilor,  in  scurtă  vreme  îi  slăbesc  puterile 
sufleteşti  ca  şi  cele  trupeşti;  apoi  se  adaug  alte  neajunsuri  şi 

desamăgiri,  sărăcia  dă  năvală.  Păcătosul  îşi  simte  golătatea,  îl 
cuprinde  greaţa  de  vieaţa  pe  care  a  dus-o.  Ai  crede  că  aşa 
zişii  prieteni,  camarazii  lui  şi  fraţii  de  cruce  dela  chefuri,  cari 
aşa  de  des  ii  jurau  prietenie  nestrămutată,  ii  vor  ajută  de  bună 
seamă,  sprijinindu-I  de  subsuori.  Zadarnică  speranţă.  Aşa  e 
prietenia  lumii.  Până  ai  bani,  toţi  te  măgulesc,  îţi  fac  ochi 
dulci;  iar  de  te  părăseşte  norocul,  se  lapădă  şi  lumea  de  tine. 
Poate  va  fi  sunat  şi  tânărul  la  uşa  unuia  sau  altuia  rugându-se. 
Dar  unul  se  va  fi  scuzat  că  el  însuşi  sufere  pe  urma  foametei 
şi  nu-1  poate  ajută;  altul  s’a  făcut  că  nu-l  cunoaşte;  al  treilea 
nici  nu  l  a  lăsat  să  intre  şi  a  trebuit  să  se  retragă  cu  ruşine, 
blestemând.  Dar  lipsa  şi  foamea  îl  strâmtorâ  şi  trebui  să-şi 
vază  de  o  slujbă.  Şi  aici  nenoroc.  Se  vedeă  pe  el  că  nu-i 
potrivit  pentru  lucru  mai  greu,  un  tânăr  desmăţat  ce  nu  poate 
fi  întrebuinţat,  nici  nu  găseşte  serviciu  cum  se  cade.  In 
sfârşit  i-se  face  milă  unuia  dintre  locuitorii  ţării  aceleia,  care  l-a 
trimis  la  ţarinele  sale,  să  păzească  porcii. 

Iată  urmările  unei  vieţi  păcătoase  cum  dau  năvală  asupra 
acestui  fiu  rătăcit:  sărăcia,  lipsa,  părăsirea  de  căiră  toţi, 
desonoarea;  el,  fiul  unor  părinţi  vrednici,  bine  crescut,  bogat 
odată,  ajuns  acum  păzitor  de  porci.  Cum  se  va  fi  ascuns  în 
mantaua  sa  zdrenţuită,  ca  nimeni  din  trecători  să  nu-1  recu¬ 
noască.  De  câteori  nu  s’ar  fi  băgat  în  pământ  de  ruşine.  Şi 
Ja  această  stare  amară  mai  veni  şi  foamea.  «Şi  dorea  să-şi  sa¬ 
ture  pântecele  său  de  roşcovele  ce  mâncau  porcii:  însă  — •  ce 
Impetrire  a  inimii  —  nimeni  nu-i  da  lui».  1-s’a  întâmplat  în¬ 
tocmai  ca  şi  lui  Iuda,  care  în  părerea  lui  de  rău,  se  adresă 
cătră  ceice  îl  cumpărarâ  pentru  păcat,  însă  trebui  să  audă  dela 
ei  batjocura:  «Ce  este  nouă?  Tu  vei  vedea!»  (Mat.  27,  4).  Inîr’o 
astfel  de  stare  jalnică  ajunge  păcătosul  dacă  îşi  perde  nevino¬ 
văţia:  se  lipseşte  de  darurile  sfinţitoare,  perde  toate  meritele 
pe  cari  şi  Ie-a  câştigat  ani  de-arândul,  ajunge  sărac.  Cât  de 
■mult  i-se  potrivesc  cuvintele  Apocalipsului  (3,  17):  «Nu  şti  că 
•tu  eşti  ticălos  şi  mişel  şi  sărac  şi  orb  şi  gol».  Inima  i-se  sfâşie 
de  remuşcările  conştiinţii,  din  fiu  a  lui  Dumnezeu,  deveni  fiul 
.maniei,  un  sclav  al  celui  rău  şi  a!  patimilor  sale,  câtă  desono- 
rareî  In  ochii  lui  Dumnezeu  un  mort,  un  obiect  de  dispreţ.  Ce 
perspectivă  grozavă  pentru  viitor!  Aşa  se  perde  şi  preotul  dacă 

se  dă  lâncezelii,  trândăviei,  va  simţi  într’un  grad  oarecare  aee- 
leaşi  urmări:  risipă  de  timp,  de  atâtea  daruri,  perdere  de 
atâtea  ocazii  pentru  a  tace  bine.  II  cuprinde  o  amorţire,  un 
disgust,  o  greaţă  de  datoriile  preoţeşti,  lipsă  de  rodnicie 
în  acţiunile  sale  pastorale.  Se  alipeşte  de  lucruri  lumeşti,  se 
dedă  la  petreceri  şi  plăceri  vinovate,  fără  să  găsească  adevă¬ 
rată  pace,  bucurie  şi  mulţumire,  lipsa  şi  sărăcia  îl  cuprinde. 
«S’a  lipit  de  unul  din  locuitorii  ţării  aceleia»,  va  alergă  după 
ce  poate  da  lumea  şi  nu  se  va  lipi  de  Domnul  şi  Dumne¬ 
zeul  său. 

Reculegerea:  «Viindu-şi  întru  sine».  Năcazul  te  duce 
la  Dumnezeu.  Acest  adevăr  se  verifică  pe  deplin  la  fiul  pierdut. 
De  n’ar  fi  dat  peste  el  soartea  amară,  de  n'ar  fi  întimpinat 
lipsa  şi  năcazul,  ar  fi  continuat  a  trăi  în  desmierdare,  într’o  vi- 
eaţă  păcătoasă.  Starea  lui  nenorocită  îi  deschide  ochii.  Işi  vede 
toată  mizeria,  sărăcia  şi  desonorarea,  simte  foamea:  «dar  eu 
per  de  foame».  îşi  aduce  aminte  de  starea  de  mai  nainte,  de 
dragostea  şi  subjugarea  de  care  odinioară  îl  împărtăşiâ  iubi¬ 
torul  său  tată,  încât  nimic  nu-i  lipsiâ,  şi  argaţii  din  casa  tatălui 
său  erau  îndestulaţi  de  pâne.  Astfel  de  gânduri  îl  năpădiră  cu 
putere,  îi  treziră  părerea  de  rău  şi  îndemnul  Ia  reculegere: 
«Scula-mă-voiu  şi  mă  voiu  duce  la  tatăl  meu».  Să  ne  dăm 
seama  de  îmbucurătoarele  urmări  ale  revenirii  întru  sine  şi  ale 
reculegerii.  Propusul  său  avea  multe  însuşiri  bune.  Eră  un 
propus  alcătuit  nu  din  vorbe  frumoase,  ci  un  propus  puternic, 
pe  care  îl  traduse  în  faptă  şi  fără  tragă  nare,  fără  amânare. 
Înfăptuirea  propusului  eră  împreunat  cu  mare  jertfă.  Trebuiâ. 
să  facă  un  drum  lung,  căci  se  dusesă  într’o  ţară  departe;  trebuiă 
să-şi  susţină  vieaţa  cerşind,  căci  eră  sărac  lipit;  trebuiâ  să  se 
umilească  înaintea  tatălui  său,  să  sufere  imputările  fratelui  său, 
şi  să  se  expună  batjocurilor  rudeniilor  sale,  —  le  făcii  însă  pe 
toate  cu  bărbăţie.  Cu  cât  se  apropiă  de  ţara  sa,  de  casa  pă¬ 
rintească,  greutăţile  creşteau  mai  tare,  inima  îi  băteâ  mai  cu 
putere,  vrăşmaşul  se  străduiă  mai  mult  să-l  abată  dela  hotărârea 
sa.  In  zadar  însă!  Propusul  său  eră  neclătit.  Işi  recunoaşte  deschis 
vinovăţia:  «Tată  greşit-am  la  cer  şi  înaintea  ta».  Nu  se  scuză, 
nu-şi  înfrumseţează  nerecunoştinţa  faţă  de  tatăl  său.  E  gata  de 
orice,  de  orice  umilire,  de  satisfacere,  de  pocăinţă:  «Nu  mai 

sunt  vrednic  a  mă  chemă  fiu!  tău,  fă-mă  ca  pe  unul  din  ar¬ 
gaţii  tăi». 

Primirea  din  partea  tatălui.  Tatăl  nu-şi  uitase  de  fiul 
său  nerecunoscător.  Va  fi  ştiricit  adeseori  despre  soartea  lui 
deia  cunoscuţii  cari  veneau  din  acei  ţinut,  după  cum  odinioară 
Davd  se  îngrijoră  adânc  de  soartea  fiului  său,  rău  nărăvit  Ab- 
salon,  deşî  se  răsvrătise  împotriva  lui.  Ii  va  îi  trimes  salutări  şi 
cuvinte  de  bună  povăţuire.  Va  fi  ieşit  din  când  în  când  pe  vre-o 
colină  rotindu-şi  privirea  până  în  depărtări,  ca  doară  îl  descopere 
pe  drumul  reîntoarcerii  la  casa  părintească.  Aşă  nu-şi  uită  pă¬ 
storul  cel  bun  de  oaia  rătăcită,  îi  aminteşte  trecutul,  îi  reînvie 
aducerile  aminte  ca  să  o  îndemne  la  întoarcere,  nu  o  pierde 
din  ochi  şi  aşteaptă  cu  răbdare  revenirea  şi  reîntoarcerea  ei. 

într’o  zi  ieşise  iarăş  să  privească  împrejur.  «Şi  încă  de 
parte  fiind  l-a  văzut  pe  dânsul  tată!  lui».  A  privit  şi  a  văzut 
pe  drum  departe  înaintând  încet  o  figură  slabă,  în  haine  zdren¬ 
ţuite,  ats  de  soare,  într’o  stare  jalnică.  Dragostea  părintească  ii 
agereşte  privirea.  îşi  recunoaşte  fiul.  Aşa  priveşte  dumnezeescul 
Mântuitor  spre  noi,  îşi  trimite  razele  harurilor  sale  asupra  noastră 
ca  să  re  îndemne  la  reîntoarcere.  El  doreşte  să  ne  vadă  pe 
drumul  reîntoarcerii,  cu  inimi  mişcate,  cu  suflete  îndreptate.  Abiâ 
i-a  văzut  «şi  i  s’a  făcut  milă»,  uită  toată  nemulţumirea  şi  vătă¬ 
marea  pe  care  i  )e-a  pricinuit  fiul  său  desfrânat  «şi  alergând 
a  căzut  pe  grumazii  lui  şi  l-a  sărutat  pe  ei»,  nici  nu-1  lasă  să 
ajungă  bine  la  cuvânt,  nu-i  face  nici  o  imputare,  îi  primeşte  cu 
a'âta  dragoste  ca  şi  când  ar  fi  fost  totdeauna  cel  mai  bun,  cel 
mai  credincios  şi  mai  ascultător  copil,  îi  dă  haina  cea  mai  fru¬ 
moasă  «cea  dintâi»,  aranjează  praznic  mare,  face  masă  bogată 
«mâncând  să  ne  veselim»,  aşă  fel  ca  fiul  cel  mai  mare,  de  altfel 
bun,  devine  jaluz.  li  ia  chiar  apărarea  împotriva  invinuirilor: 
«Ci  să  c?deâ  a  ne  vesel)  şi  a  ne  bucură,  căci  fratele  tău  acesta 
mort  erâ  şi  a  înviat,  şi  pierdut  eră  şi  s’a  aflat».  Ce  minunată 
înfăţişare  a  bunătăţii  Tatălui  ceresc  faţă  cu  fiul  pierdut,  care  se 
pocăieşte.  El  uită  toate  faptele  noastre  rele  dacă  observă  numai 
o  urmă  de  îndreptare,  de  părere  de  rău.  «Zis’am:  mărturisi-voiu 
asupra  mea  fărădelegea  mea  Domnului;  şi  tu  ai  lăsat  păgână- 
tatea  inimei  mele»  (Ps.  31,  6).  Domnul  primeşte  pe  păcătos  cu 
toată  dragostea,  nu-i  face  nici  o  imputare,  li  restitue  haina  pre- 

■ţioasă  a  harurilor  sale  sfinţitoare,  îl  numără  iarăş  printre  fiii  săi 
iubiţi,  îl  pune  la  masa  ospăţului  său,  îl  tratează  cu  atâta  gingăşie 
şi  atenţiune  încât  suflete  nevinovate  şi  sfinte  au  motiv  de  ja- 
luzie  şi  invidie.  Să  nu  ne  trezească  în  suflete  curaj  şi  încredere 
o  astfel  de  bunătate  şi  milă,  de  am  avea  ori  câte  păcate?  Să 
nu  ne  îndemne  oare,  a  ne  întoarce  cu  părere  de  rău  spre  un 
astfel  de  tată?  Scoală-te  fiule  pierdut,  zi  şi  tu:  «Scula-mă-voiu 
şi  mă  voiu  duce  la  tatăl  meu».  Implineşte-ţi  propusul,  te  aşteaptă 
o  primire  plină  de  dragoste.  Pacea  şi  bucuria  îşi  vor  luă  de 
nou  locul  în  inima  ta  zdrobită. 

Să  mai  aruncăm  o  privire  asupra  fiului  pierdut  după  în¬ 
toarcerea  sa  in  casa  părintească.  Nici  odată  nu  l  va  mai  ispiti 
gândul  ca  să  o  mai  părăsească.  A  urmat  cu  supunere  cuvântul 
tatălui;  eră  mulţumit  cu  toate  şi  se  silea  cu  îndoită  râvnă  să-şi 
repare  nesocotinţa.  Aşâ  şi  noi,  dacă  am  fost  primiţi  de  tatăl 
cu  nemărginită  dragoste,  să  nu  ne  mai  depărtăm,  să  nu-I  mai 
părăsim  cu  necredinţă.  Trebue  să  recâştigăm  cu  îndoită  râvnă 
ceea  ce  am  pierdut;  să  suportăm  cu  răbdare  suferinţele  uşoare 
pe  cari  le  aduce  cu  sine  slujirea  Lui,  şi  să  le  luăm  bucuros 
asupra  noastră  în  duhul  şi  cu  gândul  de  a  face  destul  pentru 
necredinţa  noastră  de  mai  nainte. 

(După  Hurter).  Preot  P.  Moruşca. 


in  biserică  şi  acasă. 

In  fumul  de  tămâie  şi  sub  privirea  icoanelor  sfinte  ale  bi¬ 
sericii  inima  omului  uşor  se  pătrunde  şi  se  umple  de  simţeminte 
înalte.  Sub  impresia  slujbei  sfinte  şi  a  cântărilor  melodioase 
simţim  aproape  pe  Dumnezeu,  care  e  acolo  întotdeauna,  în 
mijlocul  credincioşilor  Săi.  In  biserică  îşi  varsă  Ei  mai  din 
belşug  pacea  şi  sfinţenia  în  suflete,  prin  Isus  Hristos.  De  aceea 
oamenii  aici  sunt  mai  evlavioşi,  mai  prietenoşi,  cu.mai  multă 
bunătate  de  inimă.  Dar  sunt  ei  oare  şi  la  casa  lor  tot  aşâ? 
Realitatea  vieţii,  durere,  ne  arată  altfel  ;  cei  mulţi  sunt  cu  totul 
altfel  acasă  la  ei,  decum  se  înfăţişează  între  oameni  şi  mai  ales 
în  biserică.  Dar  nouă  nu  ne  trebue  credincioşi  de  paradă, 
creştini  pentru  ochii  lumii,  nu  de  creştini  pentru  biserică  are 
nevoie  vieaţa,  ci  de  creştini  cari  ştiu  şi  vor  să  prefacă  cuvântul 


175 


propoveduit  de  această  biserică  în  puteri  vii  de  vieaţă  creşti¬ 
nească  în  casa  lor.  Cu  oameni  cari  în  biserică  se  roagă,  iară 
acasă  înjură,  cu  creştini,  cari  se  smeresc  în  biserică  iară  acasă 
duc  un  trai  fără  Dumnezeu,  vieaţa  nu  e  câştigată,  progresul  no¬ 
stru  nu  e  ajutat. 

Călăuziţi  de  lumina  acestui  adevăr  să  aruncăm  o  privire 
şi  în  casa  preotului.  Cum  eşti  tu  în  casa  ta?  E  mult  mai  uşor 
să  fii  preot  bun  în  biserică,  cucernic  şi  smerit,  să  ai  demnitate 
şi  sfinţenie  înaintea  altarului,  să  rosteşti  frumos  şi  respicat  ru¬ 
găciunile,  să  ai  duioşie  în  glas  rugându-te  împreună  cu  ei, 
pentru  trebuinţele  sufleteşti  ale  celor  năcăjiţi,  să  vesteşti  cu  în¬ 
sufleţire  cuvântul  mântuirii,  să  ţii  ceasuri  de  meditaţii  şi  cetiri 
biblice  la  vecernii,  să  faci  şcoală  de  Dumineca  cu  tineretul,  să 
cercetezi  pe  bolnavi  şi  neputincioşi,  să  îndeplineşti  cu  drag  şi 
cu  tragere  de  inimă  slujbele,  pentru  cari  te  cheamă  credincioşii 
pe  la  casele  lor,  să  te  osteneşti  cu  râvnă  de  apostol  în  misiunea 
pastorală;  toate  acestea  să  le  îndeplineşti  în  biserică  şi  printre 
poporeni,  e  mult  mai  uşor  decât  să  dovedeşti  îa  tine  acasă 
credinţă  vie,  dragoste  de  jertfă,  iertare  şi  răbdare  îndelungată, 
să  dai  dovadă  în  vieaţa  ta  de  acasă  de  Hristos,  care  trăeşte 
în  tine,  căruia  slujeşti.  Ce  zic  de  creştinismul  sufletului  tău, 
de  religiositatea  inimei  tale  cei  cari  te  văd  zilnic  în  casa  ta  şi 
te  cunosc  de  aproape?  Căci  nu  după  cum  te  araţi  lumii,  ci 
după  cum  eşti  (u  zilnic  şi  clipă  cu  clipă  în  casa  ta,  aşa  e  ade¬ 
vărata  ta  fiinţă,  bună  ori  rea.  Nu  este  bun  tată  de  familie  acela 
care  îşi  cheitueşte  banii  în  afară  de  casa  şi  familia  sa;  nu  este 
preot  credincios  aceia  care  îşi  vădeşte  creştinismul  şi  religio¬ 
sitatea  sa  numai  în  lumea  dinafară,  iar  pe  cei  mai  de  aproape, 
pe  familiarii  săi,  nu-i  cuprinde  cu  căldura  dragostei,  nu-i  împăr¬ 
tăşeşte  de  îndemnurile  religiosităţii  sale.  Trist  este  când  cei  mai 
de  aproape  ai  noşfrii  nu  ştiu  nimic  de  creştinismul  nostru.  Şi 
mai  dureros  sar  înfăţişă  lucrul  dacă  numai  în  biserică  ne-am 
purtă  cu  sfinţenie  —  iară  acasă  cu  nemernicie,  dacă  numai  între 
oameni,  între  streini  am  dovedi  prietenie  caldă  —  iară  in  familie 
am  fi  tirani  temuţi,  ori  gâlcevitori  răutăcioşi. 

Căminul  familiar  trebue  făcut  întâi  casă  a  lui  Dumnezeu, 
în  care  ne  purtăm  după  desăvârşirea  inimei  plină  de  credinţă 
şi  religiosilate.  Aici  să  ne  dovedim  în  primul  rând  preoţi  ere- 


176 


dincioşi  în  rugăciune,  în  dragoste,  în  jertfă.  Aici  trebue  să  ne 
creştem  pe  ai  noştrii  mai  întâi  adevăraţi  fii  buni  a  lui  Dumnezeu, 
prin  pilda  şi  influenţa  creştinismului  nostru  personal.  Iar  aceasta 
nu  se  Infăptueşte  prin  vorbe  aspre,  prin  ocări  şi  ameninţări, 
prin  frica  pe  care  o  poţi  insuflă,  nici  numai  prin  dragoste  şi 
răbdare,  ci  mai  vârtos  prin  puterea  pildei  personalităţii  tale  li¬ 
niştite,  pătrunsă  de  duhul  Domnului,  de  sfinţenia  Lui.  M.  Ş. 


MIŞCAREA  LITERARA. 


Istoria  bisericii  creştine  universale  cu  deosebită  privire 
la  istoria  bisericii  româneşti  unite  cu  Roma  de  loan  Georgescu, 
profesor  la  liceul  din  Beiuş  şi  la  şcoala  normală  unită  din 
Oradea-mare.  Blaj  1921.  Preţul  25  Lei. 

Autorul,  profesor  în  două  oraşe,  binişor  depărtate  de  olaltă, 
scoate  cartea  la  Blaj,  în  anul  Domnului  1921,  când  era  secretar 
al  Asociaţiunii  Transilvane  în  Sibiiu.  Amintim  acest  lucru  ca  o 
curiositate,  ce  se  poate  tâlcul  aşâ-  a  strâns  material  din  cărţi 
pentru  «scrierea»  sa,  pe  când  era  profesor  şi  a  dat-o  la  tipar 
când  îi  cam  trecuse  vremea.  Istoriografia  românească  şi  bise- 
cească  n’a  stat  pe  loc  la  o  anumită  vreme,  ci  şi-a  continuat 
cercetările  şi  a  dat  rezultate  noui,  de  cari  cartea  nu  ţine  seamă. 

Cartea  este  scrisă  pentru  şcoală,  dar  ea  urmăreşte  mai 
mult  tendinţe  confesionale  decât  scopul  învăţământului  religios. 

Cine  a  încercat  să  o  cetească,  fără  egoism  confesional, 
a  trebuit  să  observe  îndată  mancitatea  cunoştinţelor  istorice,  pe 
lângă  greşeli  de  cuprindere  şi  împărţire  a  materialului. 

Şi  până  când  vom  puteă  face  o  mai  amănunţită  arătare  a 
acestor  scăderi,  dăm  aici  o  parte  din  critica  pe  care  i-a  făcut-o 
dl  profesor  universitar  O.  Bogdan-Duică  In  două  foiletoane 
consecutive  în  ziarul  «Patria».  Şi  anume  scoatem  numai  partea 
ce  priveşte  pe  Români.  Articolul  al  doilea  al  dlui  G.  B.  Duică 
începe  aşâ: 

« Ideile  le  reprezintă  oamenii.  Intolerantul,  îndată  ce-i  simte 
de  altă  părere  ii  combate  şi  îi  insultă.  Dar  nu,  tinere  amice, 
dela  scriitori  tinerimea  şcolară  nu  trebue  să  ia  lecţii  de  insul¬ 
tare,  ci  de  curiozitate  şi  de  cercetare  ştiinţifică. 

Insultaţii  dtale  sunt,  tinere  amice,  streini  şi  români». 

Lăsăm  pe  streini  ca  să  ne  apropiem  de  ai  noştri: 

«In  vreme  ce  se  accentuiază  că  venerabilul  Bunea  eră 
«clasic»  şi  «monumental»  (p.  213,  224),  dl  I.  G.  ţine  să  denunţe 

tinerimei  pe  alţi  istoriografi,  cărora,  fiind  scriitori  «ortodox!», 
«nu  le  vine  !a  socoteală»  a  aminti  ceva  (p.  180);  cari  sunt  «rău 
informaţi  ori  rău  intenţionaţi»  (p.  104);  cari  «sunt  preocupaţi  de 
anume  idei  greşite»  (p.  196).  Ce  intenţie  poate  aveâ,  într'o 
carte  de  şcoală,  acest  denunţ  al  istoriografiei  române? 

Ce  faci  cu  scriitorii,  faci,  tinere  amice,  şi  cu  oamenii  de 
fapte.  Şi,  din  nefericire  pentru  d-ta,  nedreptăţeşti  chiar  pe  cel 
mai  rodnic  făptuitor,  pe  Şaguna,  nu  odată,  ci  de  câteva  ori. 
Statutul  lui  dă  «drepturi  prea  mari  laicilor  In  afaceri  bisericeşti» 
<p.  176).  D-ta  ai  toată  libertatea  să  crezi,  că  biserica  «în  epis- 
copi»  este!;  crede  1;  dar  la  ce,  din  parte-ţi,  să  arunci  dispreţ 
asupra  sinoadelor  şi  congreselor  ortodoxe,  pe  care  le  soco¬ 
teşti  democratice,  dar  nu  şi  «cristocratice»  (p.  176)  şi  le  scoţi 
astfel,  fără  dreptate,  din  raza  vieţii  creştine?  Este  apoi  de  rău 
gust,  să  stărui  a  convinge  pe  Români,  că  Şaguna  nu  ar  fi  fost 
o  figură  «măreaţă»  (p.  177)  şi  să-l  denunţi  şcolarilor  ca  «opor¬ 
tunist»  şi  «dinasticist  exagerat».  Şi  ce  rost  are  vorba  despre  «ex¬ 
comunicarea»  lui  Şaguna  din  «sinul  neamului  românesc»  (1864 
— 7)?1  Nu,  amice,  nu  se  scrie  astfel  despre  Şaguna,  despre 
opera  lui,  fiindcă  —  nu  este  exact. 

Acest  mod  de-a  înfăţişă-  figurile  bisericei,  noi,  istoricii,  îl 
refuzăm  categoric.  Este  prea  medieval!  De  aceea  îl  refuzâml 
Dar  îl  refuzăm  şi  din  motive  pedagogice  şi  politice,  uşor  de 
înţeles,  asupra  cărora  nu  insist. 

Dl  I.  O.  are  un  ideal  religios  şi  bisericesc.  Mie  oamenii 
de  felul  acesta  îmi  plac,  chiar  când  ideali  !  lor  nu-i  şi  al  meu. 
Căci  astăzi  prea  umblăm  cu  felinarul,  ca  să  găsim  oameni  cu 
ideale,  iar  ei  prea  ne  lipsesc,  ca  să  nu  ne  convină  a-i  aveâ 
chiar  şi  când  gândesc  altfel  decât  noi. 

DI  l.  O.  are  ideale  medievale:  Vezi  pag.  259 — 260  despre 
evul  mediu  «cel  atât  de  magnific >  (1)  şi  lăudatorii  lui  germanici 
(unde.  însă  se  va  ceti  Arnim  in  loc  de  Armin).  D  ci,  conform 
idealului,  «biserica  trăieşte  în  episcopi»  (p.  289i  —  am  dori  să 
ştim  —  cu  ori  f*ră  latifundiile  pe  care  ţărani!  romani  munciau 
ca  sclavi  ?l  — ;  deci,  biserica  poate  fi  numai  universală,  nu  na 
ţionalâ  (p.  12.  149  şi  184),  adecă  ea  « neapărat  trtbue  să  aibă 
un  sprijin  afară  de  stat  şi  de  naţiune ,  adecă  să  ap  .rţină  unui 
cerc  social  mai  vast,  cu  un  centru  independent  şi  cu  o  orga¬ 
nizaţie  universală,  din  care  ea  este  numai  o  biserică  locală,  un 
organ  particular» ;  deci,  mai  departe,  bisericile  autocefale  (de 
ex.  a  Statului  român)  trebuie  să  devie  «cristocefair»,  din  de¬ 
mocraţi  e  să  se  prefacă  în  «teocratice>  (p.  Ifc4).  Teocratice,  azi? 
Nu  critic  ideale,  nu  cad  în  eroarea  dtui  1.  G  ,  dar  tj  aduc 
aminte  tă  —  lumea  nu  mai  vrea!  Este  clar,  tânărul  cam  în¬ 
drăzneţ  are  un  ideal.  Iar  dacă  alţii  nu-1  au,  exact  aşa  ca  d-sa, 

cauza  este  —  « prostia  noastră  naţională »  (p.  214)!  Contra  pro¬ 
stiei  autorul  se  încălzeşte,  fireşte.  ’  Şi  recomandă  aşadar  unirea 
cu  Roma,  după  care  (unire)  este  sigur  că  neamul  românesc  va 
da  omenirei  ce  până  acum  nu  a  putut  să  dea:  (p.  293).  «Ce 
eveniment  cu  urmări  culturale  incalculabile  ar  fi  trecerea  nea • 
mulai  întreg  la  credinţa  singur  mântuitoare  a  Romei» !  Tânărul 
amic  crede,  dar  crede  serios,  că  atunci  cultura  noastră  până 
acum  «mai  mult  numai  naţională»  ar  putea  «să  devină  mondială»!. 

La  sfârşitul  consideraţiunilor  sale  di  profesor  Duică  face 
această  propunere: 

«Deosebirile  acestea  confesionale  viforoase,  s’ar  putea  neu- 
tralizâ  numai  printr’o  apropiere  geografică  a  reprezentanţilor 
lor.  Locul  ar  fi  la  Cluj,  unde  două  facultăţi  teologice  ori  una 
cu  catedre  duble,  ar  strânge  pe  teologii  noştri  la  o  muncă  să¬ 
vârşită  pe  teren  pur- ştiinţific.  Ştiinţele  lor,  adecă  punctele  lor 
de  vedere,  s’ar  cumpăni  reciproc;  nouile  generaţii  —  şi  de  ici,, 
şi  de  colo  —  ar  deschide  ochi  mai  largi ;  şi  ne-am  îndreptă 
mai  iute  spre  pace:  Pacea  religioasă  are,  prealabil,  nevoie  de 
pacea  şti  nţifică,  care  nu  se  face  decât  pe  culmile  ştiinţei,  adecă 
în  universităţi. 

Poate  că  aude  cineva,  un  om  tare,  acest  cuvânt  pe  care-1 
socotesc  necesar». 

Am  dat  părerea  aceasta  pentrueă  ar  puteâ  fi  discutată.  Iară 
pe  altă  parte  ca  să  servească  ca  o  dovadă  nouă,  că  deosebirea 
confesională  există  numai  intre  reprezentanţii  bisericeşti  şi  poate 
într’o  minimă  măsură  Ia  intelectuali,  poporul  fi  nd  unitar  în 
credinţa  strămoşească,  în  «legea  românească*  aşa  oupăcum  s’a 
pomenit  mai  nainte  de  schisma  nenorocită.  Şi,  în  consecinţă, 
netezirea  divergenţelor  trebue  să  se  întreprindă  de  cătră  expo¬ 
nenţii  ştiinţelor  teologice  şi  a  căpeteniilor  bisericeşti,  —  mai 
adaugem  noi.  Deşi,  după  felul  de  manifestare  şi  atitudinea  ce 
dovedeşte  generaţia  care  poartă  acum  cuvântul  în  biserica  unită, 
nu  prea  ne  putem  mângăiâ  cu  gândul  revenirii  lor  la  ortodoxie. 

Anuarul  Seminarului  arhidiecezan  teologic  «Andreian» 
ortodox  român  din  Transilvania  pe  anul  şcolar  1921/22,  publicat 
de  Dr.  Eusebiu  Roşea,  director.  Cuprinde:  Introducere  în  istoria 
bisericească  generală  —  noţiuni  istorice  teologice  preliminare 
de  I.  I,  Beieuţă,  protodiacon,  profesor  seminarial,  date  şcolare 
şi  din  cronica  institutului. 

Din  datele  şcolare  reiasă,  că  seminarul  sre  4  profesori  de 
teologie  cari  au  predat  studiile  teologice,  alţi  4  profesori  ajutători 
cari  au  predat  studiile  auxiliare  şi  un  duhovnic,  care  a  făcut  şi 
interpretarea  evangheliilor  din  Duminecile  şi  sărbătorile  de 
peste  an. 

Elevi  au  fost  in  anul  I.  21,  anul  II.  23,  anul  III.  21;  din 
arhidieceză:  42,  din  dieceza  Clujului:  20  şi  2  din  Rusia.  Intre  ei 
fii  de  preoţi:  24,  de  învăţători:  4,  de  secretar  com.:  1  şi  de 
economi:  34.  —  Toţi  elevii  au  fost  provăzuţi  în  institut  cu  cele 
necesare. 

In  afară  de  orele  de  studiu  elevii  se  cultivă  întrio  societate 
de  lectură,  condusă  de  ei  sub  prezidiul  unui  profesor.  Societatea 
a  ţinut  In  cursul  anului  15  şedinţe,  dintre  cari  una  publică,  îm¬ 
preună  cu  societatea  de  lectură  a  şcoalei  normale  «Andrei 
Şaguna»,  în  ziua  de  12/25  Dec.  1921,  la  aniversarea  reînfiinţării 
mitropoliei,  în  memoria  marelui  arhiepiscop  şi  mitropolit  Andrei 
Şaguna  şi  alte  14  în  cerc  restrâns,  în  cari  elevii  au  cetit  lucrări 
pregătite  de  ei,  au  declamat  şi  au  cântat  piese  de  cor.  Elevii 
au  la  îndemână  o  sală  de  lectură  cu  reviste  teologice  şi  literare, 
ziare  şi  foi  şi  o  bogată  bibliotecă,  sporită  şi  în  cursul  anului  cu 
cărţi  donate  şi  cumpărate. 

* 

„Biserica  Ortodoxă  Româna".  Am  anunţat  deja  reapa¬ 
riţia  acestei  valoroase  reviste  bisericeşti,  începând  cu  Octomvrie 
anul  trecut,  ca  organ  al  Sfântului  Sinod.  Revenim  ca  să  atragem 
din  nou  atenţiunea  onoratei  preoţimi  asupra  cuprinsului  bogat 
din  numerii  apăruţi  până  acum,  ca  să  trezim  îndemnul  de  a  fi 
abonată  de  cât  mai  mulţi  şi  aici  la  noi,  după-ce  nu  ni  s’a  împlinit 
nădejdea  că  va  fi  trimisă  şi  parohiilor  noastre  gratuit. 

Scriitorii  revistei  sunt  cunoscuţii  scriitori  de  valoare  ai 
bisericei  noastre:  P.  Sf.  L.  Ep.  Bartolomeiu  al  Râmnicului,  Ep. 
Teofi!  al  Romanului,  părintele  arhimandrit  M  Scriban,  prof.  I. 
Mihăicescu,  Şt.  Berechet,  Dr.  Şt.  Cioroianu  şi  alţii. 

Primul  număr  la  deschis  «Cuvântul  Sfântului  Sinod»  Ia  ti¬ 
părirea  de  nou  a  revistei,  in  care  se  spune: 

...  «Erold  al  unei  Biserici  şi  al  unui  sobor  episcopesc,  care 
încheagă  şi  binecuvintează  de  acuma  înainte  România  întregită, 
revista  «Biserica  Ortodoxă  Română»  va  avea  să  dovedească, 
că  prin  moartea  şi  reînvierea  ei,  ea  a  putut  să  se  îmbrace  în 
omul  cel  nou,  că  a  devenit  mai  în  stare  să  se  inspire  din  duhul 
etern  şi  ziditor  de  suflete  al  sfintelor  Evanghelii  ^i  al  tradiţiu- 
nilor  părinteşti,  şi  că  a  găsit  prin  spiritualizarea  ei  cea  după 
reînviere,  adevăratul  drum,  de  a  pătrunde  nu  numai  în  cugetele 
cititorilor  săi,  ci  şi  în  conştiinţa  şi  în  inimile  lor»... 

Cuvântului  Sf.  Sinod  îi  urmează  «Cuvântul  de  începere» 
al  redacţiei,  care  prinde  problema  bisericei  în  aceste  cuvinte: 

...«In  acest  ceas  hotărâtor,  Bisericii  îi  revine  rolul  deter¬ 
minant  de  a  izvorî  şi  ajută  curentele  sănătoase,  de  a  semăna 
gândurile  de  îndreptare  ale  unei  omeniri  adânc  dărăpănate  su¬ 
fleteşte. 

Ca  şi  aiurea,  şi  ia  noi.  A  sunat  ceasul  sorţii,  şi  Biserica 
trebuie  să  plămădească  sufletele  viitorului. 

E  o  chemare  care  se  îndreaptă  cătră  noi,  şi  cei  dintâi 
preoţii  trebuie  să  prindă  undele  ei. 

Cum  vor  face  aceasta? 

Trebuie  să-şi  lămurească  ce  au  de  făcut.  Cu  toate  că 
problema  lor  e  o  problemă  veşnică  şi  datoriile  ei  nu  se  schimbă, 
felul  însă  de  a  lucră  şi  mijloacele  de  întrebuinţat  se  prefac  fără 
încetare.  Trăim  în  ferberea  gândurilor  care  se  plămădesc  fără 
răgaz,  într’o  înoire  neoprită.  Toate  acestea  se  aşează  într’un 
raport  oarecare  cu  Biserica,  fie  tl  protivnic  fie  priincios.  Preotul 
trebuie  să  fie  cu  ochiul  deschis  pentru  a  băgă  de  seamă  toate, 
a  cântări  toate  şi  a-şi  găsi  cărarea  sa. 

Acesta  Insă  nu  e  un  lucru  uşor.  El  va  izbândi  numai  dacă 
se  va  ţineâ  neîncetat  în  curent  cu  toate  propăşirile  învăţăturii. 
Preotul  nu  va  şti  ce  are  de  făcut  şi  care  e  locul  său  cel  mai 
potrivit,  dacă  nu  se  va  sili  să  se  lumineze  pas  cu  pis  prin  toate 
uneltele  învăţăturii. 

La  deslegarea  acestei  greutăţi,  vine  să-l  ajute  revista. 

Ea  se  va  sili  să  dea  preoţilor  României  toate  cunoştinţele 
şi  datele,  de  care  au  nevoie  în  îndeplinirea  chemării  lor.  Ea  va 
fi  arsenalul  de  cultură  creştinească  prin  care  preotui  acestor 
vremi  să  aibă  ia  îndemână  uneltele  de  învăţătură  fără  de  care 
el  nu  poate  izbândi  in  lume. 

In  adevăr,  lumea  aceasta  va  fi  în  viitor  aşâ  cum  vor  fi 
făuritorii  ei.  Aceştia  sunt  toţi  acei  ce  vor  lucră  pentru  a-i  da 
o  îndrumare. 

Preotul  va  fi  unul  dm  urzitorii  viitorului  care  se  deschide 
El  însă  va  avcâ  atâta  rodnicie  şi  atâta  izbândă  în  silinţele  sale, 
câtă  înarmare  cu  sufletul  va  avea,  câtă  pr  gatire  îşi  va  fi  cules, 
câta  învăţătură  creşt  nt-ascâ  va  fi  îngrămădit  în  fiinţa  sa,  pen- 
truca  să  fie  gata  cu  armătura  sa  U  chemarea  Bisericii»... 

Fiecare  număr  adu  e  studii  de  ştiinţă  teologică,  de  pasto¬ 
rală  practică,  studii  şi  îndrumări  pe>  tru  preoţime  în  raport  cu 
sectar  i,  articole  de  orie  tare  asupra  vieţii  creştineşti  in  raport 
cu  principiile  filozofice,  analize  asupra  problemelor  religioase 
şi  culturale,  şi  bogate  cronici  despre  vieaţa  bisericească  interni 
şi  externă. 

* 

„Cuvântul",  organ  al  Ministerului  cultelor  şi  artelor  pentru 
propaganda  culturală  şi  socială  Apare  la  Bucureşti  cu  1  De¬ 
cemvrie  ÎM2i  ş1  se  trimit-  gratuit  tuturor  parohii  or  din  Ro¬ 
mân, a.  Se  vinde  şi  cu  numărul  pe  preţui  de  2  Lei.  Redacţie 
şi  administraţia  ia  Ministerul  cultelor,  Str,  Gen.  Benhelot  20, 

Revista  a  fost  pornită  cu  binecuvântarea  I.  P.  Sf.  Sale  Păr. 
Mitropolit- Primat,  din  Îndemnul  dlul  Octavian  Ooga,  pe  când 
eră  In  fruntea  acestui  Minister,  cu  gândul  frumos  de  a  trimite 
preoţimii  în  largul  ţârii  un  nou  tovarăş  care  să  Îndemne,  să 
sfătuiască,  să  ajute  în  munca  de  păstorire  sufletească  şi  de  ac¬ 
tivitate  culturală.  In* cele  3  fascicole  apărute  până  acum  sunt 
articole  de  îndemn  iscălite  de  dl  Goga,  de  I.  P.  Sf.  Mitropolit- 
Primat  Miron,  Dr.  Moise  lenciu,  Teodor  Bălăşel.  Articole  reli¬ 
gioase  :  Marele  învăţător  de  G.  Galaction,  Isus  pe  Cruce  de  V. 
Voiculescu,  Fiul  lui  Dumnezeu  de  T.  Argheri,  Capernaum  din 
Istoria  lui  Hristos  de  G.  Papini;  scrisori  cătră  preoţi  de  Gh.  D. 
Mugur;  figuri  din  Biserică  de  ioan  G.  Savin;  apoi  dări  de 
seamă  despre  societăţile  preoţeşti  din  ţară,  despre  instituţiile  şi 
mişcările  culturale;  spicuiri  din  rapoartele  de  anchete  sociale 
şi  felurite  alte  însemnări,  cu  bune  orientări  asupra  lucrurilor 
spre  cari  îndreaptă  atenţiunea  preoţimii.  Şi  în  sfârşit  cu  nota 
permanentă  de  îndemn  la  colaborare  şi  armonie  între  biserica 
ortodoxă  şi  unită  de  dincoace  de  Carpaţi. 

Câtă  vreme  revista  îşi  va  păstră  acest  caracter  de  infor¬ 
maţie  şi  îndemnuri  bune,  fără  să  se  gândească  a  pune  stăpâ¬ 
nire  pe  sufletele  preoţilor  pentru  a  le  îndreptă'  altfel  decât  o 
face  însăşi  autoritatea  bisericească  cu  cădere  pentru  aceasta,  ea 
este  binevenită  şi  o  salutăm  cu  drag  pe  ogorul  unde  ne  găsim 
alături  la  lucru.  M.  Şeiceanu. 


CRONICĂ  BISERICEASCĂ-CULTURALĂ. 


Două  instituţii  de  creştere  şi  ajutorare  şi-au  ţinut  de 
curând  congresele  anuale:  eSocietatea  ortodoxă  naţio¬ 
nală  a  femeilor  române»  şi  Societatea  <Ocrotirea  or¬ 
fanilor  din  răsboiu». 

Cea  dintâi  s’a  întrunit  la  începutul  lui  Iunie  în  Bucureşti, 
cu  delegate  din  partea  organizaţiilor  filiale  din  întreagă  ţara. 
Dela  noi  au  fost  delegaţi  din  Cluj,  Sibiiu,  Braşov,  Târgu-Murăş, 
Sebeş,  Mehadia.  Congresului  i-a  premers  o  consfătuire  în  care 
delegatele  au  expus  situaţia  şi  străduinţele  Societăţii  pentru 
buna  educaţie  a  fetelor  şi  promovarea  religiosităţii  şi  culturei 
naţionale  printre  femeile  române.  Pentru  realizarea  scopurilor 
sale  societatea  susţine  8  institute  de  educaţie  pentru  fete,  a  în¬ 
fiinţat  multe  şcoale  de  adulţi  şi  biblioteci  săteşti,  a  organizat 
numeroase  şezători  culturale,  iar  pentru  creşterea  copiilor  a  în¬ 
fiinţat  în  peste  20  localităţi  grădini  de  copii. 

Congresul  s’a  deschis  prin  un  Te-Deum,  la  care  Păr.  Arhim. 
I.  Scriban  a  cuvântat  despre  Dumineca  pogorârii  Duhului 
sfânt,  care  are  un  atât  de  adânc  înţeles  pentru  congres,  arătând 
Însemnătatea  manifestaţiilor  de  credinţă.  Deschiderea  a  făcut-o 
I.  P.  Sf.  Sa  Păr.  Mitropolit  Primat  vorbind  despre  felul  maşter 
cum  e  tratată  religia  în  ţara  noastră,  unde  până  şi  bisericile  se 
scot  din  legătura  Jor  duhovnicească  cu  autoritatea  bisericească 
şi  se  pun  în  atârn  are  directă  de  ministerul  cultelor,  cum  s’a 
întâmplat  cu  biserica  Colentina.  De  altă  parte  lipsa  mijloacelor 
nu  tngădue  bisericei  să-şi  poată  îndeplini  programul,  pe  care 
îl  schiţează  în  câteva  trăsături  caracteristice.  P.  Sfinţitul  Episcop 
dela  Roman  precizează  scopurile  Societăţii;  iară  prezidenta  dna 
Alexandrina  Cantacuzino  arată,  că  acestei  organizaţii  îi  revine 
sarcina  de  a  întări  vieaţa  socială  familiară  sprijinită  pe  trecutul 
nostru,  pe  însuşirile  neamului  şi  pe  biserică.  Înălţarea  şi  întărirea 
bisericei  este  pentru  societate  o  chestie  primordială.  Societatea 
s’a  întemeiat  atunci  când  se  căută  în  vechiul  Regat  să  se  zdruncine 
încrederea  în  biserică  şi  a  dat  un  puternic  stimul  pentru  înăl¬ 
ţarea  şi  întărirea  ortodoxiei,  care  face  parte  integrală  din  fiinţa 
neamului.  In  legătură  cu  problema  bisericească  s'a  pus  şi  che¬ 
stiunea  stării  mizere  a  preoţimii,  şi  s’a  recunoscut,  că  preoţi  mea 
îndură  cu  multă  răbdare  lipsuri,  ce  n’ar  trebui  să  fie. 

m 

«Soc.  Ocrotirea  orfanilor  din  răsboiu»  şi-a  ţinut  congresul 
la  laşi,  la  care,  pe  lângă  comitetele  regionale  ale  societăţii,  au 
luat  parte  şi  mulţi  preoţi  şi  reprezentanţii  diferitelor  autorităţi 
şi  societăţi  din  ţară.  I.  P.  Sf.  Mitropolit  Pimen  a  slujit  parastas 
pentru  eroii  neamului  şi  a  ţinut  o  frumoasă  cuvântare  de  glo¬ 
rificare  a  memoriei  acelora  cari  au  murit  pentru  patrie. 

Din  darea  de  seamă  asupra  activităţii  societăţii  s’a  con¬ 
statat,  că  susţine  108  orfelinate,  —  91  proprii  şi  17  subvenţio¬ 
nate  —  in  cari  abiâ  se  adăpostesc  8800  de  orfani  şi  53,000  sunt 
asistaţi  la  domiciliu.  Numărul  total  al  orfanilor  e  însă  peste 
350,000  dintre  cari  peste  40,000  orfani  de  ambii  părinţi. 

Conducerea  şi  administraţia  societăţii  se  face  sub  prezidenţia 
dnei  Olga  M.  Sturdza,  prin  cele  9  comitete  regionale  cu  sediul 
la  Iaşi,  Bucureşti,  Craiova,  Chişinău,  Cernăuţi,  Sibiiu,  Constanţa, 
Timişoara  şi  Cluj  şi  71  comitete  judeţene.  Societatea  mai  susţine 
o  şcoală  de  corecţiune  la  Copou-Iaşi,  pentru  orfanii  din  toate 
regiunile  şi  3  sanatorii,  cu  aproape  400  locuri. 

Ocrotirea  orfanilor  din  răsboiu  e  o  datorie  morală  a  so¬ 
cietăţii  ca  şi  a  statului.  Dureros  este,  că,  şi  acum  după  4  ani 
dela  încheierea  răsboiului,  mai  mult  de  288,000  orfani  nu  se  îm¬ 
părtăşesc  de  nici  un  ajutor.  Statul  abiâ  dă  o  subvenţie  de  34 

milioane,  pe  când  multe  zeci  de  milioane  se  risipesc  pe  lucruri 
netrebnice  şi  nevrednice;  iar  societatea  românească  nu  contribue 
nici  cu  atât  doar,  cât  se  cheltueşte  cu  administraţia,  în  vreme 
ce  pentru  a  întinde  tuturor  o  mână  de  ajutor  Ocrotirea  ar  aveâ 
nevoie  de  peste  106  milioane  Lei.  Nu  se  poate  găsi  oare  mo¬ 
dalitatea  de  a  se  impune  o  dajdie  dreaptă  pe  toată  lumea,  pentru 
ajutorarea  orfanilor  acelora,  cari  şi-au  dat  vieaţa  pentru  noi  toţi  ? 

* 

Sesiunea  de  primăvară  a  Consistorului  superior  Bi¬ 
sericesc  s’a  deschis  la  6  Iunie,  cu  un  Tedeum  la  biserica  Antim. 
in  cuvântul  de  deschidere  I.  P.  Sf.  Mitropolit  Primat  a  înfăţişat 
situaţia  Bisericei  dominante  faţă  de  celelalte  confesiuni  din  ţară 
care  se  prezintă  ca  personal,  cultură  şi  situaţie  materială  supe¬ 
rioară  bisericii  ortodoxe  naţionale  şi  de  stat.  Statui  ii-a  lăsat 
averile  şi  li-a  dat  şi  din  visteria  Statului,  aşă  că  ele  posedă 
mijloace  materiale  mai  multe  şi  au  deci  puteri  mai  toari  de 
progres. 

In  al  doilea  rând  pomeneşte  de  curentele  antibisericeşti 
şi  anticreştine,  antisociale  şi  antinaţionale,  ce  s’au  ivit  şi  fac 
propagandă  în  ţară,  după  răsboiu,  supt  conducători  străini  de 
neam,  slăbind  Biserica  ortodoxă  naţională  şi,  cu  ea,  neamul 
şi  Statul.  Cu  toată  situaţia  tristă  în  care  continuă  a  fi  ţinută 
Biserica  naţională  de  cătră  Stat,  ea  trebuie  să  facă  sforţări 
pentru  activitatea  cerută  de  vremuri,  de  nevoile  neamului  şi 
ale  Statului,  prin:  1.  propovăduire  intensă,  cum  fac  unii  clerici 
tineri,  asemenea  cărora  şi  ceice  nu  fac  încă  trebuiesc  să  facă,  2. 
de  aceia  a  cerut  publicarea  unui  premiu  pentru  cea  mai  bună 
carte  cu  cuvântări  potrivite  nevoilor  de  azi  ale  Bisericii  şi  Sta¬ 
tului,  ca  să  poată  fi  la  îndemâna  tuturor  preoţilor,  3.  editarea 
Sf.  Scripturi,  în  părţile  ei  cele  mai  însemnate,  spre  folosul  po¬ 
porului,  4.  publicarea  de  cărţi  şi  broşuri  de  cuprins  religios  şi 
moral,  5.  editarea  de  broşuri  pentru  apărarea  credinţei  orto¬ 
doxe  şi  combaterea  sectelor,  6.  înfiinţarea  de  tipografii  bise¬ 
riceşti  cum  şi  sânt  pe  cale  de  înfăptuire  la  Cernica  şi  Neamţ. 

Ministrul  cultelor  răspunzând  cuvântului  de  deschidere, 
în  numele  guvernului  spune  că  este  de  acord  cu  vederile  I.  P. 
Sf.  Sale  şi  promite  să  dea  prin  bugetul  cultelor  situaţia  mate¬ 
rială  cuvenită  Bisericii  ortodoxe,  ca  să-şi  poată  împlini  chemarea 
de  a  sta  împotriva  valului  de  materialism  şi  corupţie  şi  prin 
rezistenţa  ei  să  producă  reacţiunea  cuvenită.  Şi  până  ia  o  re¬ 
gulare  definitivă  a  situaţiei  Bisericei  asigură  de  sprijinul  Statului 
orice  activitate  culturală  a  ei,  după  cum  a  găsit  dejâ  fondurile 
necesare  pentru  tipografia  dela  Cernica. 

In  şedinţele  sale  următoare  C.  S.  B.  s’a  ocupat  de  o  adresă 
anonimă  care  denunţă  pe  părintele  Tudor  Popescu  dela  bise- 

rica  «Cuibu  cu  Barză»  că  ar  oficiâ  servicii  religioase  cu  tendinţe 
adventiste,  nu  după  normele  bisericei  ortodoxe.  Consistorul 
a  rugat  pe  I.  P.  Sf.  Sa  Mitropolitul  Primat  să  facă  anchetă  şi 
să  ia  măsuri  In  consecinţă. 

S’a  cerut  ca  pe  viitor  pământurile  rurale,  aparţinând  bise¬ 
ricilor,  să  fie  arendate  fără  licitaţie  şi  potrivit  preţurilor  fixate 
de  agronomii  regionali  preoţilor  deservenţi  ai  bisericei  respective. 

Preoţilor  Statul  să  le  dea  pe  viitor  Indemnizaţie  de  chirie 
In  afară  de  salar,  in  cazul  când  preoţii  nu  ocupă  case  paro¬ 
hiale.  Casele  parohiale  să  nu  mai  fie  închiriate  pe  viitor,  ci 
date  spre  folosinţă  funcţionarilor  bisericeşti  (preoţi,  cântăreţi  şi 
paracliseri).  Asemenea  s'a  cerut  să  fie  împroprietăriţi  şi  preoţii 
urbani. 

S’a  făcut  propunerea  ca  să  se  redacteze  un  protest  contra 
actelor  de  schingiuire  şi  deportare  a  preoţilor  ortodoxi  din  Rusia 
făcute  de  guvernul  sovietic,  cum  şi  contra  deportărei  şi  des* 
poierii  de  odoare  a  bisericilor  ortodoxe  din  Rusia  de  guver¬ 
nele  sovietice.  I.  P.  Sf.  Mitropolit  Primat  a  răspuns  că  aceasta 
o  va  face  Sf.  Sinod,  întrucât  împrejurările  politice  externe  o 
ingădue. 

S'a  ridicat  cuvânt  energic  împotriva  amestecului  organelor 
administrative  în  chestiuni  interne  bisericeşti  şi  împotriva 
anchetelor  făcute  de  mireni,  nu  numai  faţă  de  preoţi,  dar  şi 
faţă  de  un  episcop. 

S’a  discutat  chestiunea  numirii  Inspectorului  Seminariilor, 
la  care  aveă  dreptul  Consistorul  să  numească  pe  unul  din 
sânul  său,  iară  nu  guvernul,  care  a  numit  un  om  în  afară  de 
acest  Consistor.  Chestiunea  a  rămas  nerezolvită  până  în  toamnă 
când,  de  odată  cu  reorganizarea  Ministerului  cultelor,  se  va 
aranjâ  de  nou  şi  această  chestiune,  in  legătură  cu  aceasta  s’a 
discutat  însă  şi  chestiunea  învăţământului  religios  în  şcoalele 
secundare  şi  programa  analitică  a  studiului  religiunii.  Delegaţia 
trimisă  la  ministrul  instrucţiunii  în  această  chestiune  a  primit 
asigurări  că  se  va  da  atenţiunea  cuvenită  religiunei  la  noua  în¬ 
tocmire  a  învăţământului  şi  că  în  comisia  de  reformă  de  pe 
lângă  minister  vor  fi  şi  reprezentanţi  ai  profesorilor  de  religie. 

In  legătură  cu  problema  sectarismului  s’a  cerut  o  intensi¬ 
ficare  a  propagandei  ortodoxe  ca  o  contrabalansare.  I.  P.  Sf. 
Mitropolit  Pimen  al  Moldovei  a  osândit  pe  preoţii  cari  în  loc 
să-şi  facă  această  datorie,  desfăşurând  o  propagandă  religioasă, 
se  pierd  în  măruntă  activitate  politică,  coborând  prestigiul 
bisericei  şi  deschizând  astfel  drum  sectelor,  S’a  cerut  înfiin¬ 
ţarea  unei  societăţi  culturale  şi  de  propagandă  religioasă,  pe 
care  să  o  sprijinească  şi  guvernul.  Şi  s’a  constatat  că  cea  mai 
grea  piedecă  In  calea  desfăşurării  unei  activităţi  mai  intense 

din  partea  preoţimii  este  situaţia  materială  care  o  împiedecă 
să  se  devoteze  cu  totul  îndatoririlor  pastorale.  De  altă  parte 
lipsa  de  preoţi  şi  lipsa  de  sucrestenţă  în  seminarii  e  nu  mai 
puţin  un  neajuns,  pe  care  C.  S.  B.  crede  să-l  înlăture  momentan 
prin  hirotonirea  vechilor  seminarişti  cu  4  clase  şi  a  învăţăto¬ 
rilor  cu  titlu  de  seminarişti.  Chestiunea  sectelor  s'a  discutat 
şi  din  punctul;  de  vedere  al  interesului  de  stat  şi  s'a  cerut  re¬ 
strângerea  libertăţilor  acelora,  nu  ca  un  act  de  intoleranţă,  ci  ca 
o  necesitate  de  stăvilire  a  propagandei  împotriva  intereselor 
de  stat,  —  cum  este  aceea  a  desfiinţării  serviciului  militar.  — 
In  consecinţă  s’a  hotărât:  să  fie  supraveghiate  întrunirile  lor 
cari  nu  se  mai  pot  face  fără  aprobare.  Prefecţii  să  arate  numele 
şefilor  şi  membrilor  adventişti ;  să  se  facă  controlul  riguros  al 
fondurilor  sectelor  spre  a  vedeâ  originea  lor;  se  interzice  în¬ 
fiinţarea  de  societăţi  culturale  spre  a  servi  de  paravan  ideilor 
sectare.  In  legătură  cu  aceasta  s’a  hotărât  şi  înlăturarea  unor 
obiceiuri  de  superstiţii  religioase. 

In  sfârşit  o  lungă  discuţie  a  pricinuit  chestiunea  reorga¬ 
nizării  C.  S.  B.,  ca,  adecă,  să  se  facă  alegeri  noui  în  locul  celor 
cari  au  0  ani  de  funcţionare,  ori  Consistorul  să  rămână  în  ac¬ 
tuala  sa  alcătuire  până  la  organizarea  întregei  Biserici  ortodoxe. 

• 

Sesiunea  Sfântului  Sinod.  Sf.  Sinod  s’a  întrunit  la  Bu¬ 
cureşti  în  sesiune  de  primăvară,  participând  ierarhii  tuturor  pro¬ 
vinciilor.  S’a  oficiat  întâi  serviciu  divin  în  biserica  Antim.  De 
aici  înalţii  ierarhi  au  trecut  în  sala  de  şedinţe  unde,  după  ce¬ 
tirea  decretului  regal  din  partea  ministrului  cultelor,  I.  P.  Sfinţitul 
Mitropolit-Primat  a  deschis  şedinţa.  In  cuvântul  de  deschidere 
I.  P.  Sf.  Sa  a  spus  că  sforţările  bisericei  ortodoxe  trebuesc  în¬ 
dreptate  întâi  spre  pregătirea  unui  personal  care  să  reînoiască 
dispoziţiunile  de  muncă  şi  să  pună  în  aplicare  pentru  întregul 
popor  învăţăturile  şi  aşezămîntele  Mântuitorului. 

Orientul  îşi  are  deocamdată  turburările  lui  şi  tinerii  noştri 
teologi  n’ar  puteâ  să-şi  întrebuinţeze  timpul  cu  folos  pentru 
studiile  şi  formarea  lor  sufletească  in  acele  părţi.  Pentru  mo¬ 
ment  deci  trebue  sâ-i  îndreptăm  în  Anglia,  unde  cu  toată  deo¬ 
sebirea  de  dogmă,  s'au  păstrat  mari  aptitudini  creştineşti  şi  în 
cler  şi  în  popor. 

La  sfârşit  roagă  pe  dl  ministru  al  cultelor  să  dea  tot  spri¬ 
jinul  său  în  acest  scop. 

Dl  ministru  Banu  răspunde  că  nu  numai  poporul  nostru 
care  e  mai  înclinat  ca  altele  să-şi  păstreze  aşezămîntele  lui  tra¬ 
diţionale,  dar  toată  lumea  modernă  are  nevoe  de  o  puternică 
frână  morală  care  să-i  potolească  dispoziţia  şi  convingerea  ce 
şi-a  făcut  cum  că  totul  se  poate  transformă  in  vieaţă  dintr’un 
moment  in  altul. 

Fiiti{a  omenească  este  construită  prea  restrâns  ca  să  se 
poată  acomoda  dintr’o  dată  cu  stările  noui  pe  care  ea  n’a 
început,  cu  tot  progresul  modern,  să  le  trăiască  decât  sub  forma 
tendinţelor  şi  a  aspiratiunilor.  Stările  acestea  noui  cer  pregătiri 
prelungite  ca  să  poată  fi  pe  deplin  înţelese  şi  trăite  de  popoare 
întregi.  De  aceea  Statele  trebue  să  facă  ape!  la  instituţiunile 
care  au  făcut  probele  lor  prin  contribuire  în  mod  continuu  la 
progresul  omenirei.  O  asemenea  instituţie  la  noi  a  fost  tot¬ 
deauna  Biserica  ortodoxă  a  neamului  românesc,  pe  care  gu¬ 
vernul  înţelege  să  o  înlesnească  sub  raportul  mijloacelor  ma¬ 
teriale  în  modul  cel  mai  larg. 

Problemele  discutate  şi  soluţionate  în  cadrul  şedinţelor 
sunt  de  cea  mai  mare  însemnătate  pentru  vieaţa  bisericească. 
S’a  hotărât  înfiinţarea  unui  *  Institut  Biblic»  cu  scopul  de  a  re¬ 
dacta,  tipări  şi  răspândi  broşuri  religioase,  menite  a  înălţă  vieaţa 
sufletească  şi  a  trezi  conştiinţa  religioasă  a  credincioşilor. 
Pentru  organizarea  acestui  institut  s’a  votat  şi  un  regulament, 
care  desemnează  cadrele  lui  dela  început. 

Pentru  pregătirea  şi  educaţia  clerului  monahal  s’a  hotărât 
înfiinţarea  unui  seminar  la  mănăstirea  Neamţu,  unde  să  se  spe¬ 
cializeze  misionari  pentru  propaganda  religioasă.  Iar  pentru  a-şi 
desăvârşi  studiile  teologice,  pe  lângă  cultura  pe  care  şi-o  pot 
câştigă  In  ţară,  s’a  hotărât  înfiinţarea  unui  cămin  studenţesc  şi 
a  unei  capele  ortodoxe  la  Oxford.  Statul  va  acordă  60  burse 
pentru  a-şi  continuă  teologii  studiile  în  Anglia. 

La  mănăstirile  Neamţu  şi  Cernica  se  vor  înfiinţa  tipografii 
pentru  tipărirea  cărţilor  bisericeşti  şi  promovarea  literaturei  bi¬ 
sericeşti,  reînviind  astfel  vechea  glorie  a  mănăstirilor  răspândi- 
toare  de  cultură  şi  religiositate. 

In  Basarabia  s’a  hotărât  să  se  înfiinţeze  două  episcopii 
nouă,  la  Ismail  şi  la  Bălţi,  şi  s’au  discutat  înfiinţarea  unui  Epis¬ 
copat  român  ortodox  în  Albania. 

S’au  ales  apoi  4  candidaţi  pentru  locul  de  episcop  al 
armatei:  din  vechiul  regat  Econ.  Pocitan,  din  Ardeal  protopopul 
militar  loan  Papp,  din  Basarabia  preotul  Popovici  şi  din  Buco¬ 
vina  asesorul  Tomoiaga.  Lista  va  fi  supusă  M.  S.  Regelui  care 
va  desemnă  pe  viitorul  episcop  militar. 

Pentru  completarea  locurilor  vacante  de  arhierei  în  vechiul 
regat  s’au  candidat  din  partea  Sinodului  la  Mitropolia  din  laşi 
vicar  cu  titlul  de  Botoşeneanu  Păr.  Arhim.  Iuliu  Scriban;  la 
episcopia  de  Roman  cu  titlul  de  Bacaoanu  Arhimandritul  Ilarion 
Mircea;  la  episcopia  de  Râmnic,  cu  titlul  de  Craioveanu  Pă¬ 
rintele  asesor  consistorial  Lazar  Triteanu. 

S’a  hotărât  ca  în  viitoarea  sesiune  de  toamnă  Sf.  Sinod 
să  ia  în  discuţie  rotunjirea  episcopiilor  din  ţară,  aşâ  ca  ele  să 
poată  corespunde  mai  bine  menirei  lor. 

S’a  discutat  raportul  dintre  Biserică  şi  Stat,  comparativ  cu 
raporturile  ce  există  intre  aceste  două  instituţii  în  celelalte  ţări ; 
şi  s’a  admis  ca  Sf.  Sinod  să  fie  reprezentat  in  comisia  constitu¬ 
ţională  prin  I.  P.  Sf.  Sa  Mitropolitul  Primai,  P.  S.  S.  episcopul 
Râmnicului  Vartolomeiu  şi  Nicolae  al  Clujului,  cari,  orien- 
tându-se  după  cele  două  memorii  prezentate  în  Sinod,  vor 
redacta  textul  care  va  trebui  să  fie  introdus  în  constituţie  în  ce 
priveşte  biserica  ortodoxă  şi  celelalte  culte  din  România. 

In  vederea  nouilor  reforme  şi  legiuiri  s'a  cerut  ca  Arhi¬ 
episcopia  din  Basarabia  să  dea  raport  detailat  asupra  averilor 
bisericeşti  şi  asupra  administrării  acelora. 

In  faţa  prigonirilor  la  care  e  expusă  biserica  ortodoxă  din 
Rusia  Sf.  Sinod  a  votat  în  unanimitate  un  protest  care  va  fi  trimis 
celor  în  drept  prin  ministrul  de  externe.  Protestul  are  aceste 
cuvinte  pline  de  durere: 

«Cu  inima  străbătută  de  fiorii  durerii,  privim  chinurile  fără 
seamăn  prin  care  trece  Sf.  Biserică  ortodoxă  a  Rusiei  precum 
şi  creştinii  din  Asia  Mică.  Ca  în  vremea  stăpânirii  păgâne,  ea 
trebuie  să  vadă  curgând  sângele  nevinovat  a!  celor  mai  buni 
fii  ai  ei,  fraţi  ai  credinţei  noastre,  care  nu  vor  să  lase  fără  apărare 
sfintele  locaşuri  ale  Domnului. 

Dar  ei  strigă,  cer  dreptate  şi  apărare,  şi  strigătul  lor  ră¬ 
sună  dureros  în  sufletul  nostru.  Sunt  fraţii  care  pătimesc  pentru 
credinţa  lor  intr’o  Biserică  soră  cu  noi  în  Isus  Hrisfos,  şi  nu 
putem  privi  cu  nepăsare  apărarea  lor  vitejească  cu  arma  duhului 
şi  pe  mucenicii  care  cad  pe  câmpul  de  apărare  al  credinţei 
creştineşti. 

Sfântul  Sinod  al  Bisericii  ortodoxe  româneşti,  împreună 
cu  Consistorul  superior  bisericesc,  ca  organe  reprezentative  ale 
ei,  vin  prin  aceasta  să  exprime  toată  simpatia  lor  Înaltului 
Patriarh  al  Sfintei  Biserici  ortodoxe  surori  şi  tuturor  arhipăsto¬ 
rilor,  păstorilor  şi  vitejilor  apărători  ai  credinţei  ortodoxe  răsă¬ 
ritene,  ,*1  căror  sbucium  şi  durere  îl  privesc  cu  inima  în  freamăt 
şi  a  căror  durere  o  însoţesc  cu  lacrămile  lor.  Ele  nu  se  îndoiesc 
de  biruinţa  Bisericii  iui  Hristos  şi  în  această  vreme  de  grea 
încercare,  fiindcă,  după  cum  a  spus  un  mare  scriitor  creştin, 
sângele  mucenicilor  este  sămânţa  creştinismului  şi  pentrucă 
după  cuvântul  Apostolului  Pavel,  se  cuvine  lui  Hristos  a  îm- 
părăţi  până  ce  va  pune  pe  toţi  vrăjmaşii  sub  picioarele  sale. 
(1  Corinteni  15,  25). 

Dar  până  atunci,  până  ce  va  trece  vremea  încercării,  nu 
putem  să  nu  strigăm  durerea  noastră  în  faţa  întregei  lumi  civilizate 
să  protestăm  şi  să  cerem  din  partea  celor  în  stare  şi  în  drept 
să  o  facă,  să  le  vină  in  ajutor,  Sfântului  Patriarh  rus  şi  tuturor 


fraţilor  ortodoxi  în  suferinţă,  care  nu  au  altă  armă  decât  focul 
credinţei  lor  şi  care  se  sbat  în  cumplite  şi  amare  dureri. 

Dumnezeu  să  sprijinească  inima  lor  şi  să-i  învrednicească 
de  izbândire  peste  tot  vrăjmaşul  şi  improtivnicul». 

Mai  amintind  chestiunea  rehabilitării  arhiereului  Meletie 
demisionat  pentru  subscrierea  manifestului  cătră  armată,  în 
timpul  ocupaţiei  germane,  chestiune  care  a  pus  în  lumină  du¬ 
reroasă  felul  de  procedură  al  guvernului,  de  pe  atunci  şi  de  acum, 
faţă  de  biserica  românească  şî  ierarhii  ei,  precum  şi  atitudinea 
lipsită  de  prevenire  a  Sf.  Sinod  faţă  de  situaţia  celor  doi  arhierei 
vicari  din  biserica  noastră  de  dincoace  de  Carpaţi,  —  credem 
să  fi  reasumat  obiectele  mai  de  seamă,  cari  au  preocupat  şe¬ 
dinţele  Sf.  Sinod  în  sesiunea  de  primăvară. 

In  ce  priveşte  refuzul  de  a  invită  ia  şedinţe  pe  arhiereii 
noştri  vicari  eră  numai  o  chestiune  de  politeţe,  întrucât  ei  au 
fost  aleşi  de  organele  în  drept  ale  mitropoliei  noastre  şi  sfinţiţi 
în  puterea  legii,  de  care  se  conduce  biserica  ardeleană,  până 
la  legea  de  unificare  bisericeasă.  Şi  refuzul  Sf.  Sinod  nu  atinge 
întru  nimic  situaţia  de  drept  a  P.  Sfinţiţilor  noştri  arhierei  dela 
Sibiiu  şi  Caransebeş. 

O  întrebare  de  interes  creştinesc  este  aceea  pe  care 
creştinii  americani  şi-au  pus’o  între  oialtă:  «Cari  sunt  acele  10 
capitole  din  Biblie  pe  cari  aţi  vrea  să  le  păstraţi  între  ori  ce 
împrejurări,  chiar  dacă  celelalte  părţi  a  le  ei  s’ar  luă  dela  voi 
pentru  totdeauna»?  La  întrebare  au  răspuns  foarte  mulţi  şi  din 
răspunsurile  lor  s’a  constatat  că  intre  cele  10  capitole  cinci  au 
fost  socotite  din  evanghelia  sf.  loan  şi  anume  capitolele  1,  3, 
.14,  15  şi  17.  Iar  capitolul  14  a  fost  amintit  mai  în  fiecare  răs¬ 
puns,  aproape  cu  unanimitate.  Ai  cetit  tu  vre-o  dată  cu  acest 
gând  capitolele  din  Biblie  şi  ştii  ce  cuprinde  capitolul  14  din 
evanghelia  lui  loan?  P.  Crăiveanu . 

-  .  -p 

«Şi  sd  nu  lipsească  cartea  legii  acesteia  din  gura 
ta ,  ci  să  cugeţi  întru  dânsa  ziua  şi  noaptea ,  ca  să  pri¬ 
cepi  a  face  toate  cele  scrise,  că  atunci  te  vei  îndreptă  şi 
vei  îndreptă  căile  tale»...  (Isus  Navi). 


